title: 2012/600/ES: Eiropas Parlamenta Lēmums ( 2012. gada 10. maijs ) par Eiropas Aģentūras operatīvās sadarbības vadībai pie Eiropas Savienības dalībvalstu ārējām robežām 2010. finanšu gada budžeta izpildes apstiprināšanu

text:
               17.10.2012

               LV

               Eiropas Savienības Oficiālais Vēstnesis

               L 286/288

         EIROPAS PARLAMENTA LĒMUMS
   (2012. gada 10. maijs)
   par Eiropas Aģentūras operatīvās sadarbības vadībai pie Eiropas Savienības dalībvalstu ārējām robežām 2010. finanšu gada budžeta izpildes apstiprināšanu
   (2012/600/ES)
   EIROPAS PARLAMENTS,

               —

               ņemot vērā Eiropas Aģentūras operatīvās sadarbības vadībai pie Eiropas Savienības dalībvalstu ārējām robežām 2010. finanšu gada galīgos pārskatus,

               —

               ņemot vērā Revīzijas palātas ziņojumu par Eiropas Aģentūras operatīvās sadarbības vadībai pie Eiropas Savienības dalībvalstu ārējām robežām 2010. finanšu gada pārskatiem, ar Aģentūras atbildēm (1),

               —

               ņemot vērā Padomes 2012. gada 21. februāra ieteikumu (06083/2012 – C7-0051/2012),

               —

               ņemot vērā Līguma par Eiropas Savienības darbību 319. pantu,

               —

               ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (2), un jo īpaši tās 185. pantu,

               —

               ņemot vērā Padomes 2004. gada 26. oktobra Regulu (EK) Nr. 2007/2004, ar ko izveido Eiropas Aģentūru operatīvās sadarbības vadībai pie Eiropas Savienības dalībvalstu ārējām robežām (3), un jo īpaši tās 30. pantu,

               —

               ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (4), un jo īpaši tās 94. pantu,

               —

               ņemot vērā Reglamenta 77. pantu un VI pielikumu,

               —

               ņemot vērā Budžeta kontroles komitejas ziņojumu un Pilsoņu brīvību, tieslietu un iekšlietu komitejas atzinumu (A7-0133/2012),

               1.

               sniedz Eiropas Aģentūras operatīvās sadarbības vadībai pie Eiropas Savienības dalībvalstu ārējām robežām izpilddirektoram apstiprinājumu par Aģentūras 2010. finanšu gada budžeta izpildi;

               2.

               izklāsta savus konstatējumus turpmāk tekstā iekļautajā rezolūcijā;

               3.

               uzdod priekšsēdētājam šo lēmumu un rezolūciju, kas ir tā neatņemama daļa, nosūtīt Eiropas Aģentūras operatīvās sadarbības vadībai pie Eiropas Savienības dalībvalstu ārējām robežām izpilddirektoram, Padomei, Komisijai un Revīzijas palātai, kā arī nodrošināt to publicēšanu Eiropas Savienības Oficiālajā Vēstnesī (L sērijā).

            Priekšsēdētājs

         Martin SCHULZ

            Ģenerālsekretārs

         Klaus WELLE

      (1)  OV C 366, 15.12.2011., 39. lpp.

      (2)  OV L 248, 16.9.2002., 1. lpp.

      (3)  OV L 349, 25.11.2004., 1. lpp.

      (4)  OV L 357, 31.12.2002., 72. lpp.
   PIELIKUMS

      EIROPAS PARLAMENTA IEPRIEKŠĒJO GADU IETEIKUMI

                  Frontex

               2006

               2007

               2008

               2009

               Darbības rezultāti

               Nav

               Nav

                           —

                           Aicina Aģentūru ātri izveidot saikni starp tās darba programmu un tās finanšu institūciju. Aģentūra pieņēma daudzgadu plānu laikposmam no 2010. līdz 2013. gadam, lai gan tās izveides regulā tāds nav paredzēts.

                           —

                           Aicina Aģentūru sākt šajā un iepriekšējos gados veikto darbību diahronisku analīzi.

                           —

                           Prasa Aģentūrai izveidot saikni starp tās darba programmu un finanšu prognozēm.

                           —

                           Aicina Aģentūru tās darbības, kas veiktas gadā, par kuru ir jāsniedz budžeta izpildes apstiprinājums, salīdzināt ar tām darbībām, kas veiktas iepriekšējā finanšu gadā.

                           —

                           Aicina Aģentūru sniegt informāciju par tās darbību ietekmi un informēt budžeta izpildes apstiprinātājiestādi par to.

               Budžeta un finanšu pārvaldība

                           —

                           Juridisko saistību uzņemšanās notika pirms budžeta saistību noteikšanas.

                           —

                           Netika stingri ievērots budžeta gada pārskata un specifikācijas princips, proti, apropriāciju pārnesumu līmenis kopumā bija vairāk nekā 70 % un pamatdarbības izdevumu jomā – gandrīz 85 %.

                           —

                           Ilgstošas problēmas Aģentūras saistību sistēmā, proti, budžeta saistības tika apstiprinātas pēc juridisko saistību noteikšanas (25 gadījumi), un dotāciju nolīgumi ar partnervalstīm tika parakstīti attiecībā uz darbībām, kuras jau bija uzsāktas vai pat izbeigtas.

                           —

                           Nepilnības Aģentūras darbību plānošanā un uzraudzībā (70 % pieejamo apropriāciju netika izlietoti; tika pārnestas saistību apropriācijas sakarā ar pārmērīgām izmaksu aplēsēm).

                           —

                           Aicina Aģentūru pilnībā pildīt savus uzdevumus un turpināt uzlabot finanšu pārvaldību.

                           —

                           Aicina Aģentūru uzlabot finanšu pārvaldību attiecībā uz to izmaksu atmaksāšanu, kuras uzņēmušās dalībvalstis, identificējot problēmas iemeslus.

                           —

                           Aģentūrai būtu jāievieš efektīva līgumos noteikto termiņu plānošanas un kontroles sistēma, riska novērtēšanas process attiecībā uz tās darbībām, sistēma, kas paredz nākamajos budžetos iekļaut diferencētas apropriācijas dotāciju nodrošināšanai, lai kompensētu pārnesto un atcelto apropriāciju augsto līmeni; labotu situāciju, kad juridisku saistību uzņemšanās notika pirms attiecīgo budžeta saistību noteikšanas, un to, ka darbā pieņemšanas procedūras neatbilst noteikumiem (attiecībā uz pārredzamību un nediskriminējošām procedūrām).

                           —

                           Mudina Aģentūru uzlabot apropriāciju izlietojuma līmeni, ieviešot atbilstīgus norādījumus un procedūras potenciālo pārnesumu analīzei, lai pārnesto apropriāciju apjomu samazinātu līdz minimumam.

                           —

                           Pauda bažas par to, ka Aģentūrai nācās atcelt apropriācijas (EUR 13 900 000 2009. gadā un EUR 13 000 000 2008. gadā).

                           —

                           Augsts pārnesto un atcelto apropriāciju līmenis liecina par Aģentūras nespēju pārvaldīt tik nozīmīgu budžeta palielinājumu; tādēļ prasa Aģentūrai sniegt papildinformāciju par nākotnē paredzamo saistību īstenojamību.

                           —

                           Aicina Aģentūru uzlabot tās dotāciju pārvaldību.

               Cilvēkresursi

               Nav

               Nav

                           —

                           Darbā pieņemšanas procedūru nepilnības.

               Nav

               Iekšējā revīzija

               Nav

               Nav

               Aicina Aģentūru izpildīt četrus no Iekšējās revīzijas dienesta sniegtajiem 23 ieteikumiem: pabeigt darba aprakstus un noteikt darbinieku uzdevumus, pastiprināt drošību, uzlabot sūtījumu reģistrēšanu, uzlabot dotāciju piešķiršanas procesu un nodrošināt atbilstību Finanšu regulai.

                           —

                           Atzīst, ka no 19 Iekšējās revīzijas dienesta sagatavotajiem ieteikumiem seši ir pienācīgi un efektīvi īstenoti, 10 pašlaik tiek īstenoti un trīs ir īstenoti, bet Iekšējās revīzijas dienestam tie vēl ir jāpārbauda.

          ---documentbreak---

               17.10.2012

               LV

               Eiropas Savienības Oficiālais Vēstnesis

               L 286/290

         EIROPAS PARLAMENTA REZOLŪCIJA
   (2012. gada 10. maijs)
   ar konstatējumiem, kas ir neatņemama daļa no lēmuma par Eiropas Aģentūras operatīvās sadarbības vadībai pie Eiropas Savienības dalībvalstu ārējām robežām 2010. finanšu gada budžeta izpildes apstiprināšanu
   EIROPAS PARLAMENTS,

               —

               ņemot vērā Eiropas Aģentūras operatīvās sadarbības vadībai pie Eiropas Savienības dalībvalstu ārējām robežām 2010. finanšu gada galīgos pārskatus,

               —

               ņemot vērā Revīzijas palātas ziņojumu par Eiropas Aģentūras operatīvās sadarbības vadībai pie Eiropas Savienības dalībvalstu ārējām robežām 2010. finanšu gada pārskatiem, ar Aģentūras atbildēm (1),

               —

               ņemot vērā Padomes 2012. gada 21. februāra ieteikumu (06083/2012 – C7-0051/2012),

               —

               ņemot vērā Līguma par Eiropas Savienības darbību 319. pantu,

               —

               ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (2), un jo īpaši tās 185. pantu,

               —

               ņemot vērā Padomes 2004. gada 26. oktobra Regulu (EK) Nr. 2007/2004, ar ko izveido Eiropas Aģentūru operatīvās sadarbības vadībai pie Eiropas Savienības dalībvalstu ārējām robežām (3), un jo īpaši tās 30. pantu,

               —

               ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (4), un jo īpaši tās 94. pantu,

               —

               ņemot vērā Reglamenta 77. pantu un VI pielikumu,

               —

               ņemot vērā Budžeta kontroles komitejas ziņojumu un Pilsoņu brīvību, tieslietu un iekšlietu komitejas atzinumu (A7-0133/2012),

               A.

               tā kā Revīzijas palāta ir norādījusi – tā guvusi pamatotu pārliecību, ka gada pārskati par 2010. finanšu gadu ir ticami un ka pakārtotie darījumi ir likumīgi un pareizi;

               B.

               tā kā 2011. gada 10. maijā Parlaments sniedza Eiropas Aģentūras operatīvās sadarbības vadībai pie Eiropas Savienības dalībvalstu ārējām robežām izpilddirektoram apstiprinājumu par Aģentūras 2009. finanšu gada budžeta izpildi (5) un lēmumam par budžeta izpildes apstiprināšanu pievienotajā rezolūcijā cita starpā:

                           —

                           mudināja Aģentūru uzlabot apropriāciju izlietojuma līmeni, ieviešot atbilstīgus norādījumus un procedūras iespējamo pārnesumu analīzei, lai pārnesto apropriāciju apjomu samazinātu līdz minimumam,

                           —

                           pauda bažas par to, ka Aģentūrai nācās atcelt apropriācijas EUR 13 900 000 2009. gadā un EUR 13 000 000 2008. gadā,

                           —

                           aicināja Aģentūru tās darbības, kas veiktas gadā, par kuru ir jāsniedz budžeta izpildes apstiprinājums, salīdzināt ar tām darbībām, kas veiktas iepriekšējā finanšu gadā;

               C.

               tā kā Aģentūras kopējais 2010. gada budžets bija EUR 93 200 000, kas ir par 4,95 % vairāk salīdzinājumā ar 2009. finanšu gadu, un tā kā sākotnējā Savienības iemaksa Aģentūras 2010. gada budžetā bija EUR 83 000 000 salīdzinājumā ar EUR 78 000 000 2009. gadā (6), kas ir par 6,41 % mazāk,

      Budžeta un finanšu pārvaldība

               1.

               atgādina, ka Savienības sākotnējā iemaksa Aģentūras 2010. gada budžetā bija EUR 83 000 000; tomēr atzīmē, ka šai summai tika pievienoti vēl EUR 2 550 000 no pārpalikuma atgūšanas, kā rezultātā Savienības kopējā iemaksa 2010. gada budžetā bija EUR 85 550 000;

               2.

               iepazīstoties ar galīgo Savienības 2010. finanšu gada vispārējo budžetu, konstatē, ka I sadaļā (personāla izdevumi) un II sadaļā (administrācija) Savienības apropriācijas 2010. gada saistībām bija EUR 23 633 000, bet maksājumiem – EUR 19 000 000; turklāt konstatē, ka III sadaļā (pamatdarbības izdevumi) tās bija EUR 59 367 000 saistībām un EUR 38 000 000 maksājumiem;

               3.

               iepazīstoties ar Aģentūras vispārējo ziņojumu, pieņem zināšanai, ka 2010. gadā Aģentūra izlietoja 95 % no tai pieejamām budžeta saistību apropriācijām un ka atšķirības starp sadaļām bija nelielas, proti, attiecībā uz I sadaļu – 99 %, II sadaļu – 80 % un III sadaļu – 97 %;

               4.

               pamatojoties uz galīgajiem pārskatiem, secina, ka 2010. gada budžeta maksājumu līmenis ir uzlabojies, no 61 % 2009. gadā sasniedzot 69 % 2010. gadā; turklāt, pamatojoties uz Aģentūras datiem, norāda, ka maksājumu līmenis 2010. gada pamatdarbības budžetā sasniedza 79 %, salīdzinot ar 65 % 2009. gadā;

      Apropriāciju pārnešana

               5.

               pauž bažas par Revīzijas palātas ziņojumā norādīto, ka pārnešana veikta kopš 2006. gada; jo īpaši norāda, ka 2010. gadā EUR 26 500 000 jeb 28 % no pieejamā budžeta tika pārnesti uz 2011. gadu un ka tikai EUR 12 000 000 no šīs summas atbilda uzkrātajiem maksājumiem; aicina Aģentūru ne vēlāk kā līdz 2012. gada 15. decembrim informēt budžeta izpildes apstiprinātājiestādi; pieņem zināšanai Aģentūras sniegtos pamatojumus, proti, ka ir jānodrošina Aģentūras pamatdarbības nepārtrauktība un ir jāatvēl līdzekļi darbības izvēršanai nākamā gada pirmajā ceturksnī; atkārtoti uzsver, ka biežā apropriāciju pārnešana ir stingri jāierobežo un tā nedrīkst kaitēt pareizai finanšu pārvaldībai; prasa Aģentūrai turpmāk ievērot gada pārskata principu;

               6.

               atkārtoti uzsver, ka augstais pārnesto un atcelto apropriāciju līmenis liecina par Aģentūras nespēju pārvaldīt tik nozīmīgu budžeta palielinājumu; vēlas zināt, vai atbildīgāka nebūtu rīcība, ja turpmāk budžeta lēmējiestāde izsvērtāk pieņemtu lēmumus par Aģentūras budžeta palielināšanu, ņemot vērā jauno darbību īstenošanai nepieciešamo laiku; tādēļ prasa Aģentūrai tam sniegt sīkāku informāciju par turpmāk paredzamo saistību īstenojamību;

               7.

               apzinās, ka Aģentūras kopīgās darbības ir pastāvīgas vai ilgtermiņa, tādēļ nav iespējams novērst to, ka attiecīgo saistību izpilde turpinās pēc gada beigām; mudina Aģentūru iespēju robežās tomēr turpināt pārnesto apropriāciju apjoma samazināšanu, stiprinot savu kopīgo darbību uzraudzību, lai pēc iespējas agrāk pielāgotu dotācijas;

               8.

               konstatē, ka ir veikti daži pasākumi saistībā ar Aģentūras tā dēvētajām REM (kārtējie darbības izdevumi) lapām 2010. gadā, lai uzlabotu plānošanu un uzraudzību;

      Grāmatvedības sistēma

               9.

               pieņem zināšanai Revīzijas palātas konstatētās nepilnības Aģentūras grāmatvedības sistēmā; konstatē, ka grāmatvedis šo sistēmu faktiski vēl nav apstiprinājis, kā tas prasīts finanšu noteikumos; tomēr ņem vērā Aģentūras atbildi, kurā norādīts, ka 2011. gada sākumā tā aizsāka darba procesu apzināšanas projektu, lai uzskaitītu finanšu darbības, un ka validācijai vajadzēja tikt pabeigtai 2011. gada otrajā pusē; tādēļ aicina nodrošināt Revīzijas palātai pārliecību par šā jautājuma atrisināšanu;

               10.

               pieņem zināšanai Revīzijas palātas konstatētās nepilnības sistēmā, kas paredzēta, lai saskaņotu piegādātāju paziņojumus ar atbilstošajiem Aģentūras ierakstiem; ņem vērā Aģentūras atbildi par to, ka lielākajai daļai valsts iestāžu nav centralizētas pārskatu sistēmas un dažas no tām neveic uzkrājumu grāmatvedību, kas apgrūtina piegādātāju bilances saskaņošanu; ņem vērā Aģentūras apņemšanos sazināties ar valstu iestādēm nolūkā censties īstenot citas procedūras, lai saskaņotu savu bilanci ar piegādātāju bilancēm; aicina Aģentūru regulāri informēt budžeta izpildes apstiprinātājiestādi par rezultātiem, kas gūti saistībā ar valstu iestādēm, lai atrisinātu minēto jautājumu;

               11.

               prasa Revīzijas palātai savā ziņojumā par Aģentūras 2011. finanšu gada pārskatiem sīkāk izvērtēt pamatdarbības budžeta izdevumus, ņemot vērā Aģentūras mērķus un veikumu;

      Publiskais iepirkums un dotācijas

               12.

               iepazīstoties ar Aģentūras galīgajiem pārskatiem, konstatē, ka Aģentūra ir iesaistīta divās tiesas prāvās saistībā ar publiskā iepirkuma konkursa procedūrām un ka pieteikumu iesniedzēji ir pieprasījuši kompensāciju par kopējo summu EUR 10 794 806 apmērā; mudina Aģentūru regulāri informēt budžeta izpildes apstiprinātājiestādi par jaunākajiem notikumiem abās lietās;

               13.

               iepazīstoties ar finanšu pārskatiem, secina, ka Aģentūra ir noslēgusi 751 dotāciju nolīgumu vai atsevišķu finansējuma lēmumu ar saviem partneriem un kopējā summa par līdzfinansētajām darbībām tādējādi sasniedz EUR 53 000 000;

               14.

               turklāt norāda, ka no minētās 751 dotācijas Aģentūra nav apstrādājusi galīgo maksājumu 270 dotācijām un ka 92 no šīm dotācijām Aģentūra ir izmaksājusi priekšfinansējumu EUR 5 100 000 apmērā;

      Dotāciju pārvaldība

               15.

               aicina Aģentūru īstenot ex post pārbaudes, veicot apmeklējumus uz vietas;

               16.

               tomēr norāda, ka Aģentūra ir pārbaudījusi REM lapas, kas ir pamatā budžeta aplēsēm un atmaksas pieprasījumiem;

      Cilvēkresursi

               17.

               iepazīstoties ar vispārējo ziņojumu, konstatē, ka 2010. gadā tika īstenotas 74 darbā pieņemšanas procedūras; konstatē, ka no 2010. gada vēl turpinājās darbā pieņemšanas procedūras attiecībā uz četrām jaunām štata vietām un tās bija paredzēts pabeigt 2011. gada pirmajā ceturksnī un ka Aģentūras kopējais darbinieku skaits 2010. gada beigās bija 294 no kopējā štatu sarakstā apstiprinātā 298 darbinieku skaita;

      Darbības rezultāti

               18.

               aicina Aģentūru uzlabot saskaņotību tās darbību stratēģiskajā un ikgadējā plānošanā; konstatē, ka faktiski nav skaidras saistības starp 2010. gada darba programmas mērķiem un 2010. gada mērķiem, kas noteikti daudzgadu plānā 2010.–2013. gadam; atgādina Aģentūrai – skaidras saiknes un saskaņotības trūkums starp dažādiem plānošanas dokumentiem var negatīvi ietekmēt stratēģiskā plāna izpildi;

               19.

               iepazīstoties ar Aģentūras vispārējo ziņojumu, secina – lai gan Aģentūras budžets 2010. gadā palielinājās, kopējā pamatdarbībām piešķirtā summa samazinājās no EUR 48 200 000 līdz EUR 47 400 000, bet saistībā ar pamatdarbībām darbā pavadīto cilvēkstundu skaits palielinājās aptuveni par 27 %, sasniedzot 6 411;

               20.

               atzinīgi vērtē Aģentūras centienus uzlabot pamatdarbības budžeta izpildes uzraudzību; apliecina, ka 2010. gada novembrī tika izvietotas pirmās ātrās reaģēšanas robežapsardzes vienības un tas radīja būtiskas izmaiņas Aģentūras budžetā;

               21.

               norāda, ka Aģentūras budžeta izpildes apstiprināšanas pamatā arī turpmāk jābūt tās darbības rezultātiem, kas gūti visa gada garumā;

      Iekšējā revīzija

               22.

               pieņem zināšanai, ka 2010. gadā Iekšējās revīzijas dienests veica revīziju par pamatdarbību plānošanu, izmantojot iekšējo un ārējo ieinteresēto personu sniegto informāciju; jo īpaši norāda uz to, ka šī revīzija ietvēra šādas jomas:

                           —

                           stratēģiskās plānošanas un ikgadējās darbību plānošanas saskaņotība,

                           —

                           ar pamatdarbību plānošanu saistītā sagatavošanās procesa atbilstība, īpaši koncentrējoties uz attiecīgo ieinteresēto personu iesaisti,

                           —

                           procesa atbilstība attiecībā uz atgriezeniskās saites informācijas apkopošanu par pamatdarbībām un tās izmantošanu, gatavojoties turpmākajai plānošanai,

                           —

                           procesa atbilstība attiecībā uz ieinteresēto personu ad hoc pieprasījumu apstrādi saistībā ar pamatdarbību plānošanu;

               23.

               šajā sakarā aicina Aģentūru nodrošināt, ka visi daudzgadu plāna mērķi tiek pienācīgi un skaidri integrēti gada darba programmā;

               24.

               atzinīgi vērtē to, ka Aģentūra tās darbības plānos tomēr izvērtē katras konkrētās darbības risku; turklāt ar gandarījumu norāda, ka Aģentūra ir ņēmusi vērā tās darbību īstenošanā gūto pieredzi, lai turpmāk uzlabotu darbības plānu sagatavošanu;

               25.

               pieņem zināšanai, ka Iekšējās revīzijas dienestam vēl ir jāpārbauda, kā Aģentūra ir īstenojusi septiņus no Iekšējās revīzijas dienesta iepriekšējās revīzijās sniegtajiem ļoti svarīgajiem ieteikumiem; jo īpaši norāda, ka minētie ieteikumi attiecas uz šādām jomām:

                           —

                           2009. gada dotāciju pārvaldības revīzija, un jo īpaši novērtējums, lai noteiktu, vai nepieciešams pieprasīt sertifikātu maksājuma pieprasījuma apstrādei, politikas izstrāde attiecībā uz pārbaudēm un kontrolēm, juridiska vienošanās ar partneriem par darbības plāniem un novērtēšanas kritēriju apraksts,

                           —

                           iekšējās kontroles sistēmas 2008. gada izpildes pārbaude, un jo īpaši attiecībā uz atbilstīgu personālu, lai sasniegtu tās mērķus,

                           —

                           iekšējās kontroles sistēmas 2007. gada revīzija, un jo īpaši reģistrācijas procedūras un atbilstīga pilna darba apraksta un paziņojuma personālam pārbaude;

               26.

               vērš uzmanību uz Parlamenta iepriekšējos budžeta izpildes apstiprinājuma ziņojumos ietvertajiem ieteikumiem, kas izklāstīti šīs rezolūcijas pielikumā;

               27.

               norāda, ka lēmumam par budžeta izpildes apstiprināšanu ir pievienoti arī horizontāla rakstura konstatējumi, kas iekļauti 2012. gada 10. maija rezolūcijā (7) par aģentūru darbību, finanšu pārvaldību un kontroli.

      (1)  OV C 366, 15.12.2011., 39. lpp.

      (2)  OV L 248, 16.9.2002., 1. lpp.

      (3)  OV L 349, 25.11.2004., 1. lpp.

      (4)  OV L 357, 31.12.2002., 72. lpp.

      (5)  OV L 250, 27.9.2011., 224. lpp.

      (6)  OV L 64, 12.3.2010., 1016. lpp.

      (7)  Pieņemtie teksti, P7_TA(2012)0164 (skatīt šā Oficiālā Vēstneša 388. lpp.).


title: 2013/462/ES: Padomes Lēmums ( 2013. gada 22. jūlijs ) par to, lai Eiropas Savienības vārdā parakstītu un provizoriski piemērotu protokolu, ar kuru nosaka zvejas iespējas un finansiālo ieguldījumu, kas paredzēts Partnerattiecību nolīgumā zivsaimniecības nozarē starp Eiropas Savienību un Gabonas Republiku

text:
               20.9.2013

               LV

               Eiropas Savienības Oficiālais Vēstnesis

               L 250/1

         PADOMES LĒMUMS
   (2013. gada 22. jūlijs)
   par to, lai Eiropas Savienības vārdā parakstītu un provizoriski piemērotu protokolu, ar kuru nosaka zvejas iespējas un finansiālo ieguldījumu, kas paredzēts Partnerattiecību nolīgumā zivsaimniecības nozarē starp Eiropas Savienību un Gabonas Republiku
   (2013/462/ES)
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 43. pantu saistībā ar 218. panta 5. punktu,
   ņemot vērā Eiropas Komisijas priekšlikumu,
   tā kā:

               (1)

               2007. gada 16. aprīlī Padome, pieņemot Regulu (EK) Nr. 450/2007 (1), apstiprināja Partnerattiecību nolīgumu zivsaimniecības nozarē starp Gabonas Republiku un Eiropas Kopienu (turpmāk “partnerattiecību nolīgums”).

               (2)

               2011. gada 2. decembrī beidzās termiņš pēdējam protokolam, kurš pievienots minētajam partnerattiecību nolīgumam (2).

               (3)

               Padome pilnvaroja Komisiju risināt sarunas par jaunu protokolu, ar kuru ES kuģiem piešķir zvejas iespējas ūdeņos, kas attiecībā uz zveju ir Gabonas Republikas suverentitātē vai jurisdikcijā. Šīm sarunām noslēdzoties, 2013. gada 24. aprīlī tika parafēts jauns protokols.

               (4)

               Lai nodrošinātu ES kuģu zvejas darbību atsākšanu, jaunajā protokolā ir paredzēta tā provizoriska piemērošana no tā parakstīšanas dienas, kamēr tiek pabeigtas procedūras tā noslēgšanai.

               (5)

               Jaunais protokols būtu jāparaksta,

         IR PIEŅĒMUSI ŠO LĒMUMU.
   1. pants
   Ar šo atļauj Savienības vārdā parakstīt protokolu, ar kuru nosaka zvejas iespējas un finansiālo ieguldījumu, kas paredzēts Partnerattiecību nolīgumā zivsaimniecības nozarē starp Eiropas Savienību un Gabonas Republiku (turpmāk “protokols”), ņemot vērā protokola noslēgšanu.
   Protokola teksts ir pievienots šim lēmumam.
   2. pants
   Ar šo Padomes priekšsēdētājs tiek pilnvarots norīkot personu vai personas, kas tiesīgas Savienības vārdā parakstīt protokolu.
   3. pants
   Protokolu saskaņā ar tā 14. pantu provizoriski piemēro no tā parakstīšanas dienas, kamēr tiek pabeigtas procedūras tā noslēgšanai.
   4. pants
   Šis lēmums stājas spēkā tā pieņemšanas dienā.

      Briselē, 2013. gada 22. jūlijā

            Padomes vārdā –

            priekšsēdētāja

         C. ASHTON

      (1)  Padomes Regula (EK) Nr. 450/2007 (2007. gada 16. aprīlis), lai noslēgtu Partnerattiecību nolīgumu zivsaimniecības nozarē starp Gabonas Republiku un Eiropas Kopienu (OV L 109, 26.4.2007., 1. lpp.).

      (2)  OV L 319, 18.11.2006., 17. lpp.


title: Padomes Lēmums (ES) 2015/2377 (2015. gada 26. oktobris) par to, lai Eiropas Savienības vārdā parakstītu un provizoriski piemērotu Nolīgumu starp Eiropas Savienību un Palau Republiku par īstermiņa uzturēšanās vīzu režīma atcelšanu

text:
               18.12.2015

               LV

               Eiropas Savienības Oficiālais Vēstnesis

               L 332/11

         PADOMES LĒMUMS (ES) 2015/2377
   (2015. gada 26. oktobris)
   par to, lai Eiropas Savienības vārdā parakstītu un provizoriski piemērotu Nolīgumu starp Eiropas Savienību un Palau Republiku par īstermiņa uzturēšanās vīzu režīma atcelšanu
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 77. panta 2. punkta a) apakšpunktu saistībā ar tā 218. panta 5. punktu,
   ņemot vērā Eiropas Komisijas priekšlikumu,
   tā kā:

               (1)

               Ar Eiropas Parlamenta un Padomes Regulu (ES) Nr. 509/2014 (1) atsauci uz Palau Republiku pārcēla no Padomes Regulas (EK) Nr. 539/2001 (2) I pielikuma uz II pielikumu.

               (2)

               Minētajai atsaucei uz Palau Republiku ir pievienota zemsvītras piezīme, kurā norādīts, ka atbrīvojumu no vīzu prasības piemēro no dienas, kad stājas spēkā nolīgums par atbrīvojumu no vīzu prasības, kas jānoslēdz ar Eiropas Savienību.

               (3)

               Padome 2014. gada 9. oktobrī pieņēma lēmumu, ar ko atļāva Komisijai sākt sarunas ar Palau Republiku par to, lai noslēgtu nolīgumu starp Eiropas Savienību un Palau Republiku par īstermiņa uzturēšanās vīzu režīma atcelšanu (“nolīgums”).

               (4)

               Sarunas par nolīgumu tika sāktas 2014. gada 17. decembrī, un tās veiksmīgi pabeidza, Palau Republikai nolīgumu parafējot vēstuļu apmaiņas veidā 2015. gada 27. maijā un Savienībai – 2015. gada 10. jūnijā.

               (5)

               Nolīgums būtu jāparaksta un nolīgumam pievienotās deklarācijas būtu jāapstiprina Savienības vārdā. Nolīgums būtu jāpiemēro provizoriski no nākamās dienas pēc tā parakstīšanas, kamēr nav pabeigtas procedūras tā oficiālai noslēgšanai.

               (6)

               Šis lēmums ir to Šengenas acquis noteikumu pilnveidošana, kuru īstenošanā Apvienotā Karaliste nepiedalās saskaņā ar Padomes Lēmumu 2000/365/EK (3), tādēļ Apvienotā Karaliste nepiedalās šā lēmuma pieņemšanā un Apvienotajai Karalistei šis lēmums nav saistošs un nav jāpiemēro.

               (7)

               Šis lēmums ir to Šengenas acquis noteikumu pilnveidošana, kuru īstenošanā Īrija nepiedalās saskaņā ar Padomes Lēmumu 2002/192/EK (4), tādēļ Īrija nepiedalās šā lēmuma pieņemšanā un Īrijai šis lēmums nav saistošs un nav jāpiemēro,

         IR PIEŅĒMUSI ŠO LĒMUMU.
   1. pants
   Ar šo Savienības vārdā atļauj parakstīt Nolīgumu starp Eiropas Savienību un Palau Republiku par īstermiņa uzturēšanās vīzu režīma atcelšanu (“nolīgums”), ņemot vērā minētā nolīguma noslēgšanu.
   Nolīguma teksts ir pievienots šim lēmumam.
   2. pants
   Savienības vārdā apstiprina šim lēmumam pievienotās deklarācijas.
   3. pants
   Ar šo Padomes priekšsēdētājs tiek pilnvarots norīkot personu vai personas, kas tiesīgas Savienības vārdā parakstīt nolīgumu.
   4. pants
   Nolīgumu piemēro provizoriski no nākamās dienas pēc tā parakstīšanas (5), kamēr tiek pabeigtas procedūras tā noslēgšanai.
   5. pants
   Šis lēmums stājas spēkā tā pieņemšanas dienā.

      Luksemburgā, 2015. gada 26. oktobrī

            Padomes vārdā –

            priekšsēdētāja

         C. DIESCHBOURG

      (1)  Eiropas Parlamenta un Padomes Regula (ES) Nr. 509/2014 (2014. gada 15. maijs), ar kuru groza Padomes Regulu (EK) Nr. 539/2001, ar ko izveido to trešo valstu sarakstu, kuru pilsoņiem, šķērsojot dalībvalstu ārējās robežas, ir jābūt vīzām, kā arī to trešo valstu sarakstu, uz kuru pilsoņiem šī prasība neattiecas (OV L 149, 20.5.2014., 67. lpp.).

      (2)  Padomes Regula (EK) Nr. 539/2001 (2001. gada 15. marts), ar ko izveido to trešo valstu sarakstu, kuru pilsoņiem, šķērsojot dalībvalstu ārējās robežas, ir jābūt vīzām, kā arī to trešo valstu sarakstu, uz kuru pilsoņiem šī prasība neattiecas (OV L 81, 21.3.2001., 1. lpp.).

      (3)  Padomes Lēmums 2000/365/EK (2000. gada 29. maijs) par Lielbritānijas un Ziemeļīrijas Apvienotās Karalistes lūgumu piedalīties dažu Šengenas acquis noteikumu īstenošanā (OV L 131, 1.6.2000., 43. lpp.).

      (4)  Padomes Lēmums 2002/192/EK (2002. gada 28. februāris) par Īrijas lūgumu piedalīties dažu Šengenas acquis noteikumu īstenošanā (OV L 64, 7.3.2002., 20. lpp.).

      (5)  Nolīguma parakstīšanas datumu Padomes Ģenerālsekretariāts publicēs Eiropas Savienības Oficiālajā Vēstnesī.


title: Padomes Lēmums 2013/685/KĀDP ( 2013. gada 26. novembris ), ar kuru groza Lēmumu 2010/413/KĀDP, ar ko paredz ierobežojošus pasākumus pret Irānu

text:
               27.11.2013

               LV

               Eiropas Savienības Oficiālais Vēstnesis

               L 316/46

         PADOMES LĒMUMS 2013/685/KĀDP
   (2013. gada 26. novembris),
   ar kuru groza Lēmumu 2010/413/KĀDP, ar ko paredz ierobežojošus pasākumus pret Irānu
   EIROPAS SAVIENĪBAS PADOME,
   ņemot vērā Līgumu par Eiropas Savienību un jo īpaši tā 29. pantu,
   ņemot vērā Padomes Lēmumu 2010/413/KĀDP (2010. gada 26. jūlijs), ar ko paredz ierobežojošus pasākumus pret Irānu un atceļ Kopējo nostāju 2007/140/KĀDP (1), un jo īpaši tā 23. panta 2. punktu,
   tā kā:

               (1)

               Padome 2010. gada 26. jūlijā pieņēma Lēmumu 2010/413/KĀDP, ar ko paredz ierobežojošus pasākumus pret Irānu.

               (2)

               Eiropas Savienības Vispārējā tiesa ar tās 2013. gada 16. septembra spriedumiem lietā T-489/10 (2) atcēla Padomes lēmumus iekļaut Islamic Republic of Iran Shipping Lines, Bushehr Shipping Co. Ltd, Hafize Darya Shipping Lines (HDSL), Irano – Misr Shipping Co., Irinvestship Ltd, IRISL (Malta) Ltd, IRISL Club, IRISL Europe GmbH, IRISL Marine Services un Engineering Co., ISI Maritime Ltd, Khazar Shipping Lines, Leadmarine, Marble Shipping Ltd, Safiran Payam Darya Shipping Lines (SAPID), Shipping Computer Services Co., Soroush Saramin Asatir Ship Management, South Way Shipping Agency Co. Ltd un Valfajr 8th Shipping Line Co. Lēmuma 2010/413/KĀDP II pielikumā izklāstītajā to personu un vienību sarakstā, uz kurām attiecina ierobežojošos pasākumus.

               (3)

                  Islamic Republic of Iran Shipping Lines, Bushehr Shipping Co. Ltd, Hafize Darya Shipping Lines (HDSL), Irano – Misr Shipping Co., Irinvestship Ltd, IRISL (Malta) Ltd, IRISL Europe GmbH, IRISL Marine Services un Engineering Co., ISI Maritime Ltd, Khazar Shipping Lines, Marble Shipping Ltd, Safiran Payam Darya Shipping Lines (SAPID), Shipping Computer Services Co., Soroush Saramin Asatir Ship Management, South Way Shipping Agency Co. Ltd un Valfajr 8th Shipping Line Co. būtu no jauna jāiekļauj to personu un vienību sarakstā, uz kurām attiecina ierobežojošos pasākumus, pamatojoties uz jauniem paskaidrojuma rakstiem attiecībā uz katru no minētajām vienībām.

               (4)

               Būtu jāgroza identifikācijas informācija attiecībā uz vienu vienību personu un vienību sarakstā, uz kurām attiecina ierobežojošos pasākumus.

               (5)

               Pēc Vispārējās tiesas spriedumiem lietās T-392/11 (3), T-404/11 (4) un T-63/2012 (5), Iran Transfo, Sakhte Turbopomp va Kompressor (SATAK) (pazīstama arī kā Turbo Compressor Manufacturer, TCMFG) un Oil Turbo Compressor Co. nav iekļautas Lēmuma 2010/413/KĀDP II pielikumā izklāstītajā to personu un vienību sarakstā, uz kurām attiecina ierobežojošos pasākumus.

         IR PIEŅĒMUSI ŠO LĒMUMU.
   1. pants
   Lēmuma 2010/413/KĀDP II pielikumu groza tā, kā norādīts šā lēmuma pielikumā.
   2. pants
   Šis lēmums stājas spēkā dienā, kad to publicē Eiropas Savienības Oficiālajā Vēstnesī.

      Briselē, 2013. gada 26. novembrī

            Padomes vārdā –

            priekšsēdētājs

         L. LINKEVIČIUS

      (1)  OV L 195, 27.7.2010., 39. lpp.

      (2)  Tiesas 2013. gada 16. septembra spriedums lietā T-489/10 Islam Republic of Iran Shipping Lines/Eiropas Savienības Padome.

      (3)  Tiesas 2013. gada 16. septembra spriedums lietā T-392/11 Iran Transfo/Eiropas Savienības Padome.

      (4)  Tiesas 2013. gada 16. septembra spriedums lietā T-404/11 Turbo Compressor Manufacturer (TCMFG)/ Eiropas Savienības Padome.

      (5)  Tiesas 2013. gada 16. septembra spriedums lietā T-63/12 Oil Turbo Compressor Co. (Private Joint Stock)/ Eiropas Savienības Padome.

      PIELIKUMS
      I   Lēmuma 2010/413/KĀDP II pielikumā doto sarakstu papildina ar turpmāk uzskaitītajām vienībām.
      III.   Islamic Republic of the Iran Shipping Lines (IRISL)

      B.   Vienības

                  Nosaukums

                  Identifikācijas informācija

                  Pamatojums

                  Iekļaušanas datums

                  1.

                     Islamic Republic of Iran Shipping Lines (IRISL)

                     No. 37, Aseman Tower (Sky Tower), Sayyade Shirazee Square, Pasdaran Ave., PO Box 19395-1311, Tehran. Iran;

                     IRISL IMO Nr.: 9051624; 9465849; 7632826; 7632814; 9465760; 8107581; 9226944; 7620550; 9465863; 9226956; 7375363; 9465758; 9270696; 9193214; 8107579; 9193197; 8108559; 8105284; 9465746; 9346524; 9465851; 8112990

                     IRISL ir bijusi iesaistīta ar ieročiem saistītu materiālu nosūtīšanā no Irānas, pārkāpjot ANO Drošības padomes Rezolūciju 1747(2007). Par trīs nepārprotamiem pārkāpumiem 2009. gadā tika ziņots ANO Drošības padomes Irānas sankciju komitejai.

                  27.11.2013.

                  2.

                     Bushehr Shipping Company Limited (pazīstama arī kā Bimeh Iran)

                     143/1 Tower Road Sliema, Slm 1604, Malta;
                  Reģistrācijas Nr. C 37422; c/o Hafiz Darya Shipping Co, No 60, Ehteshamiyeh Square, 7th Neyestan Street, Pasdaran Avenue, Tehran, Iran;

                     IMO Nr. 9270658

                     Bushehr Shipping Company Limited pieder IRISL.

                  27.11.2013.

                  3.

                     Hafiz Darya Shipping Lines (HDSL)

                  (pazīstama arī kā HDS Lines)

                     60 Ehteshamiyeh Square, 7th Neyestan Street, Pasdaran Avenue, Tehran, Iran;

                     HDSL kā faktiskais īpašnieks ir pārņēmis vairākus Islamic Republic of Iran Shipping Line's (IRISL) kuģus. Attiecīgi, HDSL rīkojas IRISL vārdā.

                  27.11.2013.

                  4.

                     Irano Misr Shipping Company

                  (pazīstama arī kā Nefertiti Shipping)

                     6, El Horeya Rd., El Attarein, Alexandria, Egypt;

                     Damietta Port, New Damietta City, Damietta, Egypt;

                     403, El NahdaSt., Port Said, Port Said, Egypt;

                     Irano Misr Shipping Company, kas darbojas kā IRISL aģents Ēģiptē sniedz būtiskus pakalpojumus IRISL.

                  27.11.2013.

                  5.

                     Irinvestship Ltd

                     10 Greycoat Place, London SW1P 1SB, United Kingdom;
                  Uzņēmuma Reģistrācijas Nr. 41101 79

                     Irinvestship Ltd pieder IRISL.

                  27.11.2013.

                  6.

                     IRISL (Malta) Ltd

                     Flat 1, 143 Tower Road, Sliema SLM 1604, Malta.
                  Reģistrācijas Nr. C 33735;

                     IRISL (Malta) Ltd vienības kontrolpakete pieder IRISL, ar IRISL Europe GmbH starpniecību, kas savukārt pieder IRISL. Attiecīgi, uzņēmumu IRISL Malta Ltd kontrolē IRISL.

                  27.11.2013.

                  7.

                     IRISL Europe GmbH (Hamburga)

                     Schottweg 5, 22087 Hamburg, Germany;
                  PVN maksātāja Nr. DE217283818;
                  Reģistrācijas Nr. HRB 81573;

                     IRISL Europe GmbH (Hamburga) pieder IRISL.

                  27.11.2013.

                  8.

                     IRISL Marine Services and Engineering Company

                     Sarbandar Gas Station PO Box 199, Bandar Imam Khomeini, Iran;

                     Karim Khan Zand Avenue (vai: Karimkhan Avenue), Iran Shahr Shomai (vai: Northern Iranshahr Street), No 221, Tehran, Iran;

                     Shahaid Rajaee Port Road, Kilometer of 8, Before Tavanir Power Station, Bandar Abbas, Iran.

                     IRISL Marine Services un Engineering Company kontrolē IRISL.

                  27.11.2013.

                  9.

                     ISI Maritime Limited (Malta)

                     147/1 St. Lucia Street, Valeta, Vlt 1185, Malta;
                  Reģistrācijas Nr. C 28940;

                     c/o IranoHind Shipping Co. Ltd., Mehrshad Street, Sedaghat St., opp. Park Mellat vali-e-asr Ave., Tehran, Iran;

                     ISI Maritime Limited (Malta) pilnībā pieder Irano Hind Shipping Company, kuras kontrolpakete savukārt pieder IRISL. Attiecīgi, IRISL kontrolē ISI Maritime Limited (Malta). ANO ir atzinusi, ka Irano Hind Shipping Company atrodas IRISL īpašumā vai kontrolē vai rīkojas tās vārdā.

                  27.11.2013.

                  10.

                     Khazer Shipping Lines (Bandar Anzali)

                     End of Shahid Mostafa, Khomeini St., Tohid Square, Bandar Anzali 1711-324, Iran, P.O. Box 43145.

                     Khazar Shipping Lines

                  pieder IRISL.

                  27.11.2013.

                  11.

                     Marble Shipping Limited

                  (Malta)

                     143/1 Tower Road Sliema, Slm 1604, Malta;
                  Reģistrācijas Nr. C 41949;

                     Marble Shipping Limited (Malta) pieder IRISL.

                  27.11.2013.

                  12.

                     Safiran Payam Darya (SAPID) Shipping Company

                  (pazīstama arī kā Safiran Payam Darya Shipping Lines, SAPID Shipping Company)

                     33241 - Narenjestan 8th ST, Artesh Blvd, Aghdasieh, PO Box 19635-1116, Tehran, Iran.

                     Safiran Payam Darya (SAPID) kā faktiskais īpašnieks ir pārņēmis vairākus Islamic Republic of Iran Shipping Line's (IRISL) kuģus. Attiecīgi, tas rīkojas IRISL vārdā.

                  27.11.2013.

                  13.

                     Shipping Computer Services Company

                     (SCSCOL)

                     No 37, Asseman, Shahid Sayyad Shirazees Ave, P.O. Box 1587553-1351, Tehran, Iran.

                     Shipping Computer Services Company kontrolē IRISL.

                  27.11.2013.

                  14.

                     Soroush Saramin Asatir (SSA)

                  (pazīstama arī kā Soroush Sarzamin Asatir Ship Management Company, Rabbaran Omid Darya Ship Management Company, Sealeaders)

                  Nr. 14 (alt. 5), Shabnam Alley, Fajr Street, Shahid Motahhari Avenue, PO Box 196365-1114, Tehran, Iran.

                     Soroush Saramin Asatir (SSA) nodrošina vairāku Islamic Republic of Iran Shipping Line's (IRISL) kuģu darbību un pārvaldību. Attiecīgi, tas rīkojas IRISL vārdā un sniedz tam būtiskus pakalpojumus.

                  27.11.2013.

                  15.

                     South Way Shipping Agency Co Ltd

                  (pazīstama arī kā Hoopad Darya Shipping Agent)

                     Hoopad Darya Shipping Agency Company, No 101, Shabnam Alley, Ghaem Magham Street, Tehran, Iran;

                     Bandar Abbas Branch: Hoopad Darya Shipping Agency building, Imam Khomeini Blvd, Bandar Abbas, Iran;

                     Imam Khomieni Branch: Hoopad Darya Shipping Agency building B.I.K. port complex, Bandar Imam Khomeini, Iran;

                     Khorramshahr Branch: Flat no.2-2nd floor, SSL Building, Coastal Blvd, between City Hall and Post Office, Khorramshahr, Iran;

                     Assaluyeh Branch: Opposite to city post office, no.2 telecommunication center, Bandar Assaluyeh, Iran

                     Chabahar Branch: Adrese nav pieejama;

                     Bushehr Branch: Adrese nav pieejama.

                     South Way Shipping Agency Co Ltd pārvalda konteineru terminālu operācijas Irānā un sniedz flotes personāla pakalpojumus Bandar Abbas uzņēmuma IRISL vārdā. Attiecīgi, South Way Shipping Agency Co Ltd rīkojas IRISL vārdā.

                  27.11.2013.

                  16.

                     Valfajr 8th Shipping Line

                  (pazīstama arī kā Valjafr 8th Shipping Line, Valfajr)

                     No 119, Corner Shabnam Alley, Shoaa Square, Ghaem Magam Farahani, Tehran, Iran P.O. Box 15875/4155

                     Abyar Alley, Corner of Shahid Azodi St. & Karim Khan Zand Ave. Tehran, Iran;

                     Shahid Azodi St. Karim Khan Zand Zand Ave., Abiar Alley. PO Box 4155, Tehran, Iran.

                     Valfajr 8th Shipping Line pieder IRISL.

                  27.11.2013.

            II.   Ierakstu attiecībā uz turpmāk norādīto vienību, kura iekļauta Lēmuma 2010/413/KĀDP II pielikumā, aizstāj ar turpmāk izklāstīto ierakstu.
      I.   Personas un vienības, kuras ir iesaistītas kodolprogrammas vai ballistisko raķešu programmas darbībās, un personas un vienības, kuras atbalsta Irānas valdību.

      B.   Vienības

                  Nosaukums

                  Identifikācijas informācija

                  Pamatojums

                  Iekļaušanas datums

                  1.

                     MASNA (Modierat Saakht Niroogahye Atomi Iran), uzņēmums, kas pārvalda kodolspēkstaciju būvniecību

                     P.O. Box 14395-1359, Tehran, Iran.

                  Pakļauts AEOI un Novin Energy (abi uzņēmumi iekļauti ANO DPR 1737 sarakstā). Iesaistīts kodolreaktoru izstrādē.

                  26.7.2010.


title: Eiropas Parlamenta Lēmums (ES) 2016/1569 (2016. gada 28. aprīlis) par Eurojust 2014. finanšu gada pārskatu apstiprināšanu

text:
               14.9.2016

               LV

               Eiropas Savienības Oficiālais Vēstnesis

               L 246/360

         EIROPAS PARLAMENTA LĒMUMS (ES) 2016/1569
   (2016. gada 28. aprīlis)
   par Eurojust 2014. finanšu gada pārskatu apstiprināšanu
   EIROPAS PARLAMENTS,

               —

               ņemot vērā Eurojust 2014. finanšu gada galīgos pārskatus,

               —

               ņemot vērā Revīzijas palātas ziņojumu par Eurojust 2014. finanšu gada pārskatiem ar Eurojust atbildi (1),

               —

               ņemot vērā deklarāciju (2) par pārskatu ticamību, kā arī par pakārtoto darījumu likumību un pareizību, kuru Revīzijas palāta sniegusi par 2014. finanšu gadu saskaņā ar Līguma par Eiropas Savienības darbību 287. pantu,

               —

               ņemot vērā Padomes 2016. gada 12. februāra ieteikumu par apstiprinājumu, ko sniedz Eurojust par 2014. finanšu gada budžeta izpildi (05584/2016 – C8-0070/2016),

               —

               ņemot vērā Līguma par Eiropas Savienības darbību 319. pantu,

               —

               ņemot vērā Eiropas Parlamenta un Padomes 2012. gada 25. oktobra Regulu (ES, Euratom) Nr. 966/2012 par finanšu noteikumiem, ko piemēro Savienības vispārējam budžetam, un par Padomes Regulas (EK, Euratom) Nr. 1605/2002 atcelšanu (3) un jo īpaši tās 208. pantu,

               —

               ņemot vērā Padomes 2002. gada 28. februāra Lēmumu 2002/187/TI, ar ko izveido Eurojust, lai pastiprinātu cīņu pret smagiem noziegumiem (4), un jo īpaši tā 36. pantu,

               —

               ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (5),

               —

               ņemot vērā Komisijas 2013. gada 30. septembra Deleģēto regulu (ES) Nr. 1271/2013 par finanšu pamatregulu struktūrām, kas minētas Eiropas Parlamenta un Padomes Regulas (ES, Euratom) Nr. 966/2012 208. pantā (6), un jo īpaši tās 108. pantu,

               —

               ņemot vērā Reglamenta 94. pantu un V pielikumu,

               —

               ņemot vērā Budžeta kontroles komitejas ziņojumu un Pilsoņu brīvību, tieslietu un iekšlietu komitejas atzinumu (A8-0099/2016),

               1.

               konstatē, ka Eurojust galīgie gada pārskati ir tādi, kā norādīts Revīzijas palātas gada pārskata pielikumā;

               2.

               apstiprina Eurojust 2014. finanšu gada pārskatus;

               3.

               uzdod priekšsēdētājam šo lēmumu nosūtīt Eurojust administratīvajam direktoram, Padomei, Komisijai un Revīzijas palātai un nodrošināt tā publicēšanu Eiropas Savienības Oficiālajā Vēstnesī (L sērijā).

            Priekšsēdētājs

         Martin SCHULZ

            Ģenerāldirektors

         Klaus WELLE

      (1)  OV C 409, 9.12.2015., 315. lpp.

      (2)  Skatīt 1. zemsvītras piezīmi.

      (3)  OV L 298, 26.10.2012., 1. lpp.

      (4)  OV L 63, 6.3.2002., 1. lpp.

      (5)  OV L 357, 31.12.2002., 72. lpp.

      (6)  OV L 328, 7.12.2013., 42. lpp.


title: Padomes Lēmums (ES) 2017/1388 (2017. gada 17. jūlijs) par to, lai Eiropas Savienības vārdā noslēgtu Pamatnolīgumu starp Eiropas Savienību un Kosovu (Šis nosaukums neskar nostājas par statusu un atbilst ANO DP Rezolūcijai 1244(1999) un Starptautiskās Tiesas atzinumam par Kosovas neatkarības deklarāciju. ) par vispārējiem principiem Kosovas dalībai Savienības programmās

text:
                  27.7.2017

                  LV

                  Eiropas Savienības Oficiālais Vēstnesis

                  L 195/1

            PADOMES LĒMUMS (ES) 2017/1388
      (2017. gada 17. jūlijs)
      par to, lai Eiropas Savienības vārdā noslēgtu Pamatnolīgumu starp Eiropas Savienību un Kosovu (*1) par vispārējiem principiem Kosovas dalībai Savienības programmās
      EIROPAS SAVIENĪBAS PADOME,
      ņemot vērā Līgumu par Eiropas Savienības darbību un jo īpaši tā 212. pantu saistībā ar 218. panta 6. punkta otrās daļas a) apakšpunktu un 218. panta 7. punktu,
      ņemot vērā Eiropas Komisijas priekšlikumu,
      ņemot vērā Eiropas Parlamenta piekrišanu (1),
      tā kā:

                  (1)

                  Saskaņā ar Padomes Lēmumu (ES) 2016/2053 (2) Pamatnolīgums starp Eiropas Savienību un Kosovu par vispārējiem principiem Kosovas dalībai Savienības programmās (“nolīgums”) tika parakstīts 2016. gada 25. novembrī, ņemot vērā tā noslēgšanu vēlāk.

                  (2)

                  Padome 2010. gada 14. decembrī paziņoja, ka cer saņemt Komisijas priekšlikumu, kas Kosovai ļautu piedalīties Savienības programmās. Šāda dalība jādara iespējama, noslēdzot nolīgumu.

                  (3)

                  Nolīguma mērķis ir tāds, ka Padome ar Kosovu īsteno ekonomiskus, finanšu un tehniskus sadarbības pasākumus, ievērojot LESD Līguma par Eiropas Savienības darbību 212. pantu.

                  (4)

                  Nolīguma parakstīšana neskar dalībvalstu nostāju par Kosovas statusu, par ko lēmumu pieņems saskaņā ar dalībvalstīs pieņemto praksi un starptautiskajām tiesībām. Neviens termins, formulējums vai definīcijas, kas izmantoti šajā lēmumā, nolīgumā, tostarp tā pielikumā, vai Savienības programmās, nenozīmē, ka Savienība atzīst Kosovu par neatkarīgu valsti, kā arī nenozīmē, ka atsevišķas dalībvalstis Kosovu par tādu atzīst, ja iepriekš nav to izdarījušas.

                  (5)

                  Nolīgums būtu jāapstiprina,

            IR PIEŅĒMUSI ŠO LĒMUMU.
      1. pants
      Ar šo Savienības vārdā apstiprina Pamatnolīgumu starp Eiropas Savienību un Kosovu par vispārējiem principiem Kosovas dalībai Savienības programmās.
      Nolīguma teksts ir pievienots šim lēmumam.
      2. pants
      Padomes priekšsēdētājs Savienības vārdā sniedz paziņojumu, kas paredzēts nolīguma 10. pantā (3).
      3. pants
      Komisija ir tiesīga Savienības vārdā paredzēt īpašus noteikumus, kas attiecas uz Kosovas dalību katrā konkrētā Savienības programmā, tostarp maksājamo finansiālo ieguldījumu, saskaņā ar nolīguma 5. pantu. Komisija pastāvīgi informē attiecīgo Padomes darba grupu.
      4. pants
      Šis lēmums stājas spēkā nākamajā dienā pēc tā pieņemšanas.

         Briselē, 2017. gada 17. jūlijā

               Padomes vārdā –

               priekšsēdētāja

            F. MOGHERINI

         (*1)  Šis nosaukums neskar nostājas par statusu un atbilst ANO DP Rezolūcijai 1244(1999) un Starptautiskās Tiesas atzinumam par Kosovas neatkarības deklarāciju.

         (1)  2017. gada 4. jūlija piekrišana (Oficiālajā Vēstnesī vēl nav publicēta).

         (2)  Padomes Lēmums (ES) 2016/2053 (2016. gada 14. novembris) par to, lai Savienības vārdā parakstītu Pamatnolīgumu starp Eiropas Savienību un Kosovu* par vispārējiem principiem Kosovas dalībai Savienības programmās (OV L 319, 25.11.2016., 1. lpp.).

         (3)  Nolīguma spēkā stāšanās dienu Padomes Ģenerālsekretariāts publicēs Eiropas Savienības Oficiālajā Vēstnesī.


title: Padomes Lēmums (ES) 2015/1024 (2015. gada 15. jūnijs), ar ko pilnvaro dažas dalībvalstis Eiropas Savienības interesēs akceptēt Singapūras pievienošanos 1980. gada Hāgas Konvencijai par starptautiskās bērnu nolaupīšanas civiltiesiskajiem aspektiem

text:
               30.6.2015

               LV

               Eiropas Savienības Oficiālais Vēstnesis

               L 163/32

         PADOMES LĒMUMS (ES) 2015/1024
   (2015. gada 15. jūnijs),
   ar ko pilnvaro dažas dalībvalstis Eiropas Savienības interesēs akceptēt Singapūras pievienošanos 1980. gada Hāgas Konvencijai par starptautiskās bērnu nolaupīšanas civiltiesiskajiem aspektiem
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 81. panta 3. punktu saistībā ar tā 218. pantu,
   ņemot vērā Eiropas Komisijas priekšlikumu,
   ņemot vērā Eiropas Parlamenta atzinumu (1),
   tā kā:

               (1)

               Eiropas Savienība bērnu tiesību aizsardzības veicināšanu ir izvirzījusi par vienu no saviem mērķiem, kā noteikts Līguma par Eiropas Savienību 3. pantā. Pasākumi bērnu aizsardzībai pret nelikumīgu aizvešanu vai aizturēšanu ir minētās politikas būtiska sastāvdaļa.

               (2)

               Savienība ir pieņēmusi Padomes Regulu (EK) Nr. 2201/2003 (2) (“Briseles IIa regula”), kuras mērķis ir aizsargāt bērnus no nelabvēlīgās ietekmes, ko rada viņu nelikumīga aizvešana vai aizturēšana, un izstrādāt procedūras, kas nodrošinātu viņu ātru atgriešanu to pastāvīgās dzīvesvietas valstī, kā arī nodrošināt saskarsmes tiesību un aizgādības tiesību aizsardzību.

               (3)

               Regula (EK) Nr. 2201/2003 papildina un pastiprina 1980. gada 25. oktobra Hāgas Konvenciju par starptautiskās bērnu nolaupīšanas civiltiesiskajiem aspektiem (“1980. gada Hāgas konvencija”), kas starptautiskā līmenī izveido saistību un sadarbības sistēmu starp Līgumslēdzējām valstīm un starp centrālajām iestādēm un kas tiecas nodrošināt nelikumīgi aizvestu vai aizturētu bērnu ātru atgriešanu.

               (4)

               Visas Savienības dalībvalstis ir 1980. gada Hāgas konvencijas dalībvalstis.

               (5)

               Savienība aicina trešās valstis pievienoties 1980. gada Hāgas konvencijai un atbalsta 1980. gada Hāgas konvencijas pareizu piemērošanu, kopā ar dalībvalstīm piedaloties inter alia īpašajās komisijās, kuras regulāri organizē Hāgas Starptautisko privāttiesību konference.

               (6)

               Kopīgu tiesisko regulējumu, kas piemērojams starp Savienības dalībvalstīm un trešām valstīm, var uzskatīt par vislabāko risinājumu sensitīvos starptautiskās bērnu nolaupīšanas gadījumos.

               (7)

               1980. gada Hāgas konvencijā ir noteikts, ka tā tiek piemērota starp valsti, kas tai pievienojas, un tām konvencijas dalībvalstīm, kuras ir deklarējušas, ka akceptē šo pievienošanos.

               (8)

               1980. gada Hāgas konvencija neļauj reģionālām ekonomiskās integrācijas organizācijām, piemēram, Savienībai, kļūt par tās dalībnieci. Tādēļ Savienība konvencijai nevar pievienoties, un tā nevar arī deponēt deklarāciju, ar ko akceptē attiecīgas valsts pievienošanos.

               (9)

               Ievērojot Savienības Tiesas Atzinumu 1/13, 1980. gada Hāgas konvencijā paredzētās akceptēšanas deklarācijas ietilpst Eiropas Savienības ekskluzīvā ārējā kompetencē.

               (10)

               Singapūra savu instrumentu par pievienošanos 1980. gada Hāgas konvencijai deponēja 2010. gada 28. decembrī. Singapūrā minētā konvencija stājās spēkā 2011. gada 1. martā.

               (11)

               Vairākas dalībvalstis jau ir akceptējušas Singapūras pievienošanos 1980. gada Hāgas konvencijai. Pēc Singapūras situācijas izvērtēšanas tika secināts, ka tās dalībvalstis, kuras vēl nav akceptējušas Singapūras pievienošanos, var Savienības interesēs akceptēt Singapūras pievienošanos saskaņā ar 1980. gada Hāgas konvenciju.

               (12)

               Tādēļ dalībvalstīm, kuras vēl nav akceptējušas Singapūras pievienošanos, vajadzētu būt pilnvarotām saskaņā ar šajā lēmumā izklāstītajiem noteikumiem deponēt savas deklarācijas, ar ko Savienības interesēs akceptē Singapūras pievienošanos. Beļģijas Karalistei, Čehijas Republikai, Vācijas Federatīvajai Republikai, Igaunijas Republikai, Īrijai, Grieķijas Republikai, Spānijas Karalistei, Francijas Republikai, Itālijas Republikai, Latvijas Republikai, Lietuvas Republikai, Maltas Republikai, Slovākijas Republikai un Zviedrijas Karalistei, kas jau ir akceptējušas Singapūras pievienošanos 1980. gada Hāgas konvencijai, nebūtu jādeponē jaunas deklarācijas par akceptēšanu, jo saskaņā ar starptautiskajām publiskajām tiesībām pašreizējās deklarācijas joprojām ir spēkā.

               (13)

               Apvienotajai Karalistei un Īrijai ir saistoša Regula (EK) Nr. 2201/2003, un tās piedalās šā lēmuma pieņemšanā un piemērošanā.

               (14)

               Saskaņā ar 1. un 2. pantu Protokolā Nr. 22 par Dānijas nostāju, kas pievienots Līgumam par Eiropas Savienību un Līgumam par Eiropas Savienības darbību, Dānija nepiedalās šā lēmuma pieņemšanā, un Dānijai šis lēmums nav saistošs un nav jāpiemēro,

         IR PIEŅĒMUSI ŠO LĒMUMU.
   1. pants
   1.   Dalībvalstis, kas to vēl nav izdarījušas, ar šo tiek pilnvarotas Savienības interesēs akceptēt Singapūras pievienošanos 1980. gada 25. oktobra Hāgas Konvencijai par starptautiskās bērnu nolaupīšanas civiltiesiskajiem aspektiem (“1980. gada Hāgas konvencija”).
   2.   Minētās dalībvalstis ne vēlāk kā 2016. gada 16. jūnijā deponē deklarāciju, ar ko Savienības interesēs akceptē Singapūras pievienošanos 1980. gada Hāgas konvencijai; deklarācijas formulējums ir šāds:

         “[pilns DALĪBVALSTS nosaukums] ar šo deklarē, ka tā saskaņā ar Padomes Lēmumu (ES) 2015/1024 akceptē Singapūras pievienošanos 1980. gada 25. oktobra Hāgas Konvencijai par starptautiskās bērnu nolaupīšanas civiltiesiskajiem aspektiem.”

   3.   Katra dalībvalsts informē Padomi un Komisiju par to, ka deponēta tās deklarācija, ar ko akceptē Singapūras pievienošanos, un deklarācijas tekstu paziņo Komisijai divos mēnešos pēc deponēšanas.
   2. pants
   Tās dalībvalstis, kuras savu deklarāciju, ar ko akceptē Singapūras pievienošanos 1980. gada Hāgas konvencijai, deponēja pirms šā lēmuma pieņemšanas, jaunu deklarāciju nesniedz.
   3. pants
   Šis lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī.
   4. pants
   Šis lēmums ir adresēts visām dalībvalstīm, izņemot Beļģijas Karalisti, Čehijas Republiku, Dānijas Karalisti, Vācijas Federatīvo Republiku, Igaunijas Republiku, Īriju, Grieķijas Republiku, Spānijas Karalisti, Francijas Republiku, Itālijas Republiku, Latvijas Republiku, Lietuvas Republiku, Maltas Republiku, Slovākijas Republiku un Zviedrijas Karalisti.

      Luksemburgā, 2015. gada 15. jūnijā

            Padomes vārdā –

            priekšsēdētājs

         Dz. RASNAČS

      (1)  2015. gada 11. februāra atzinums (Oficiālajā Vēstnesī vēl nav publicēts).

      (2)  Padomes Regula (EK) Nr. 2201/2003 (2003. gada 27. novembris) par jurisdikciju un spriedumu atzīšanu un izpildi laulības lietās un lietās par vecāku atbildību un par Regulas (EK) Nr. 1347/2000 atcelšanu (OV L 338, 23.12.2003., 1. lpp.).


title: Politikas un drošības komitejas Lēmums Atalanta /8/2009 ( 2009. gada 4. decembris ), ar ko ieceļ ES Spēku komandieri Eiropas Savienības militārajai operācijai ar mērķi palīdzēt Somālijas piekrastē novērst un apkarot pirātismu un bruņotas laupīšanas, un atturēt no šādiem nodarījumiem ( Atalanta )

text:
               12.12.2009

               LV

               Eiropas Savienības Oficiālais Vēstnesis

               L 327/40

      POLITIKAS UN DROŠĪBAS KOMITEJAS LĒMUMS
      Atalanta/8/2009
   (2009. gada 4. decembris),
   ar ko ieceļ ES Spēku komandieri Eiropas Savienības militārajai operācijai ar mērķi palīdzēt Somālijas piekrastē novērst un apkarot pirātismu un bruņotas laupīšanas, un atturēt no šādiem nodarījumiem (Atalanta)
   (2009/946/KĀDP)
   POLITIKAS UN DROŠĪBAS KOMITEJA,
   ņemot vērā Līgumu par Eiropas Savienību un jo īpaši tā 38. pantu,
   ņemot vērā Padomes Vienoto rīcību 2008/851/KĀDP (2008. gada 10. novembris) par Eiropas Savienības militāro operāciju ar mērķi palīdzēt Somālijas piekrastē novērst un apkarot pirātismu un bruņotas laupīšanas, un atturēt no šādiem nodarījumiem (1) (Atalanta) un jo īpaši tās 6. pantu,
   tā kā:

               (1)

               Padome saskaņā ar Vienotās rīcības 2008/851/KĀDP 6. pantu ir pilnvarojusi Politikas un drošības komiteju (PDK) pieņemt lēmumus par Eiropas Savienības Spēku komandiera iecelšanu.

               (2)

               PDK 2009. gada 22. jūlijā pieņēma Lēmumu Atalanta/6/2009 (2), ar ko komodoru Peter BINDT ieceļ par ES Spēku komandieri Eiropas Savienības militārajai operācijai ar mērķi palīdzēt Somālijas piekrastē novērst un apkarot pirātismu un bruņotas laupīšanas, un atturēt no šādiem nodarījumiem.

               (3)

               ES Operācijas komandieris ir ieteicis iecelt viceadmirāli Giovanni GUMIERO par jauno ES Spēku komandieri Eiropas Savienības militārajai operācijai ar mērķi palīdzēt Somālijas piekrastē novērst un apkarot pirātismu un bruņotas laupīšanas, un atturēt no šādiem nodarījumiem.

               (4)

               Eiropas Savienības Militārā komiteja ir atbalstījusi minēto ieteikumu.

               (5)

               Saskaņā ar 5. pantu Protokolā par Dānijas nostāju, kas pievienots Līgumam par Eiropas Savienību un Līgumam par Eiropas Savienības darbību, Dānija nepiedalās tādu Eiropas Savienības lēmumu un rīcību izstrādē un īstenošanā, kas saistīti ar aizsardzību,

         IR PIEŅĒMUSI ŠO LĒMUMU.
   1. pants
   Ar šo viceadmirālis Giovanni GUMIERO tiek iecelts par ES Spēku komandieri Eiropas Savienības militārajai operācijai ar mērķi palīdzēt Somālijas piekrastē novērst un apkarot pirātismu un bruņotas laupīšanas, un atturēt no šādiem nodarījumiem.
   2. pants
   Šis lēmums stājas spēkā 2009. gada 13. decembrī.

      Briselē, 2009. gada 4. decembrī

            Politikas un drošības komitejas vārdā –

            priekšsēdētājs

         O. SKOOG

      (1)  OV L 301, 12.11.2008., 33. lpp.

      (2)  OV L 192, 24.7.2009., 68. lpp.


title: Padomes un Komisijas Lēmums (2000. gada 12. oktobris) par protokola slēgšanu Partnerības un sadarbības nolīgumam par partnerības izveidi starp Eiropas Kopienām un tās dalībvalstīm, no vienas puses, un Ukrainu, no otras puses

text:
Svarīgs juridisks paziņojums

|

32000D0683

Oficiālais Vēstnesis L 283 , 09/11/2000 Lpp. 0027 - 0027

		Padomes un Komisijas Lēmums(2000. gada 12. oktobris)par protokola slēgšanu Partnerības un sadarbības nolīgumam par partnerības izveidi starp Eiropas Kopienām un tās dalībvalstīm, no vienas puses, un Ukrainu, no otras puses(2000/683/EK, EOTK, Euratom)EIROPAS SAVIENĪBAS PADOME,EIROPAS KOMISIJA,ņemot vērā Eiropas Kopienas dibināšanas līgumu, un jo īpaši tā 44. panta 1. punktu, 47. panta 2. punkta pēdējo teikumu, 55. pantu, 57. panta 2. punktu, 71. pantu, 80. panta 2. punktu, 93., 94., 133. un 308. pantu, saistībā ar 300. panta 2. punkta otro teikumu un 3. punkta otro daļu,ņemot vērā Eiropas Ogļu un tērauda kopienas dibināšanas līguma 95. pantu,ņemot vērā Eiropas Atomenerģijas kopienas dibināšanas līgumu, un jo īpaši tā 101. panta otro daļu,ņemot vērā Komisijas priekšlikumu,ņemot vērā Eiropas Parlamenta piekrišanu [1],ņemot vērā Padomes apstiprinājumu, kas izdots saskaņā ar Eiropas Atomenerģijas kopienas dibināšanas līguma 101. pantu,pēc apspriešanās ar EOTK Padomdevēju komiteju un ar Padomes piekrišanu,tā kā:(1) Partnerības un sadarbības nolīgums par partnerības izveidi starp Eiropas Kopienām un tās dalībvalstīm, no vienas puses, un Ukrainu, no otras puses [2], kas stājās spēkā 1998. gada 1. martā, sekmē Eiropas Kopienu mērķu sasniegšanu, ciktāl tas veido būtisku Eiropas Kopienu un to dalībvalstu stratēģijas daļu attiecībā uz Ukrainu.(2) Ievērojot, ka Partnerības un sadarbības nolīgums tika parakstīts pirms Eiropas Savienības paplašināšanās, kad tai pievienojās Austrija, Somija un Zviedrija, 1997. gada 10. aprīlī tika parakstīts protokols, iekļaujot Partnerības un sadarbības nolīgumā trīs jaunās dalībvalstis.(3) Puses vienojās, ka Eiropas Kopienas, Ukraina un visas dalībvalstis, izņemot Austriju, Zviedriju, Somiju, Dāniju un Portugāli, piemēros protokolu uz pagaidu laiku.(4) Visi protokola parakstītāji ir to ratificējuši,IR PIEŅĒMUŠI ŠO LĒMUMU.1. pantsAr šo Eiropas Kopienas, Eiropas Ogļu un tērauda kopienas un Eiropas Atomenerģijas kopienas vārdā tiek apstiprināts Partnerības un sadarbības nolīgums par partnerības izveidi starp Eiropas Kopienām un tās dalībvalstīm, no vienas puses, un Ukrainu, no otras puses.Protokola teksts ir pievienots šim lēmumam.2. pantsPadomes priekšsēdētājs Eiropas Kopienas vārdā sniedz protokola 4. pantā paredzēto paziņojumu. Komisijas priekšsēdētājs sniedz šādu paziņojumu Eiropas Ogļu un tērauda kopienas un Eiropas Atomenerģijas kopienas vārdā.Briselē, 2000. gada 12. oktobrīPadomes vārdā —priekšsēdētājsH. VédrineKomisijas vārdā —priekšsēdētājsR. Prodi[1] OV C 286, 22.9.1997., 82. lpp.[2] OV L 49, 19.2.1998., 3. lpp.--------------------------------------------------


title: 2011/729/CFSP: Padomes Lēmums 2011/729/KĀDP ( 2011. gada 10. novembris ), ar ko groza Lēmumu 2011/137/KĀDP par ierobežojošiem pasākumiem saistībā ar situāciju Lībijā

text:
               11.11.2011

               LV

               Eiropas Savienības Oficiālais Vēstnesis

               L 293/35

         PADOMES LĒMUMS 2011/729/KĀDP
   (2011. gada 10. novembris),
   ar ko groza Lēmumu 2011/137/KĀDP par ierobežojošiem pasākumiem saistībā ar situāciju Lībijā
   EIROPAS SAVIENĪBAS PADOME,
   ņemot vērā Līgumu par Eiropas Savienību un jo īpaši tā 29. pantu,
   tā kā:

               (1)

               Padome 2011. gada 28. februārī pieņēma Lēmumu 2011/137/KĀDP par ierobežojošiem pasākumiem saistībā ar situāciju Lībijā (1), īstenojot Apvienoto Nāciju Organizācijas Drošības padomes Rezolūciju (ANO DPR) 1970 (2011).

               (2)

               Padome 2011. gada 23. martā pieņēma Lēmumu 2011/178/KĀDP (2), ar ko groza Lēmumu 2011/137/KĀDP un īsteno ANO DPR 1973 (2011).

               (3)

               Padome 2011. gada 22. septembrī pieņēma Lēmumu 2011/625/KĀDP (3), ar ko groza Lēmumu 2011/137/KĀDP un īsteno ANO DPR 2009 (2011).

               (4)

               Apvienoto Nāciju Organizācijas Drošības padome 2011. gada 27. oktobrī pieņēma ANO DPR 2016 (2011), ar kuru nolemts, ka 2011. gada 31. oktobrī būtu jābeidz piemērot ANO DPR 1973 (2011) 6.–12. punkta noteikumi.

               (5)

               Attiecīgi būtu jāgroza Lēmums 2011/137/KĀDP,

         IR PIEŅĒMUSI ŠO LĒMUMU.
   1. pants
   Lēmuma 2011/137/KĀDP 3.a pantu svītro.
   2. pants
   Šis lēmums stājas spēkā tā pieņemšanas dienā.

      Briselē, 2011. gada 10. novembrī

            Padomes vārdā –

            priekšsēdētājs

         M. DOWGIELEWICZ

      (1)  OV L 58, 3.3.2011., 53. lpp.

      (2)  OV L 78, 24.3.2011., 24. lpp.

      (3)  OV L 246, 23.9.2011., 30. lpp.


title: Komisijas Lēmums (1994. gada 17. janvāris) par kopējiem procedūras noteikumiem Eiropas tehniskajam apstiprinājumam

text:
Svarīgs juridisks paziņojums

|

31994D0023

Oficiālais Vēstnesis L 017 , 20/01/1994 Lpp. 0034 - 0040 Speciālizdevums somu valodā: Nodaļa 13 Sējums 25 Lpp. 0235  Speciālizdevums zviedru valodā: Nodaļa 13 Sējums 25 Lpp. 0235

		Komisijas Lēmums(1994. gada 17. janvāris)par kopējiem procedūras noteikumiem Eiropas tehniskajam apstiprinājumam(94/23/EK)EIROPAS KOPIENU KOMISIJA,ņemot vērā Eiropas Kopienas dibināšanas līgumu,ņemot vērā Padomes 1988. gada 21. decembra Direktīvu 89/106/EEK par dalībvalstu normatīvo un administratīvo aktu tuvināšanu attiecībā uz celtniecības ražojumiem [1], un jo īpaši tās II pielikumu;tā kā iepriekšminētās direktīvas 8. pants paredz, ka Eiropas tehnisko apstiprinājumu var piešķirt atsevišķiem ražojumiem, jo īpaši tiem ražojumiem, attiecībā uz kuriem nav saskaņotu standartu un valsts standartu, un ražojumiem, kuri būtiski atšķiras no saskaņotiem vai atzītiem valsts standartiem;tā kā ir izveidoti noteikumi kopēju procedūras noteikumu ieviešanai šādu apstiprinājumu pieprasīšanai, sagatavošanai un piešķiršanai; tā kā iepriekšminētās direktīvas II pielikums arī paredz to, ka šie kopējie procedūras noteikumi ir jāpieņem Komisijai, pamatojoties uz komitejas atzinumu saskaņā ar direktīvas 20. pantu;tā kā šos kopējos, direktīvā noteiktos procedūras noteikumus apstiprināja minētā komiteja 1993.gada 22. aprīļa sanāksmē saskaņā ar direktīvā noteikto procedūru,IR PIEŅĒMUSI ŠO LĒMUMU.Vienīgais pantsSaskaņā ar Direktīvu 89/106/EEK pieprasījumus Eiropas tehniskajam apstiprinājumam iesniedz, šādu apstiprinājumu sagatavo un piešķir saskaņā ar kopējiem procedūras noteikumiem, kas minēti šīs direktīvas pielikumā.Briselē, 1994. gada 17. janvārīKomisijas vārdā —Komisijas loceklisMartin Bangemann[1] OV L 40, 11.2.1989., 12. lpp.--------------------------------------------------PIELIKUMSKOPĒJIE PROCEDŪRAS NOTEIKUMI EIROPAS TEHNISKO APSTIPRINĀJUMU PIEPRASĪŠANAI, SAGATAVOŠANAI UN PIEŠĶIRŠANAI0. Ievads0.1. Šajos kopējos noteikumos ir noteiktas procedūras, kas jāpieņem attiecībā uz Eiropas tehnisko apstiprinājumu pieprasīšanu, sagatavošanu un piešķiršanu, kā minēts II.3. pielikumā Padomes 1988. gada 21. decembra Direktīvā 89/106/EEK [1] par dalībvalstu normatīvo un administratīvo aktu tuvināšanu attiecībā uz celtniecības produktiem, turpmāk tekstā direktīva (CPD).0.2. EOTA ir organizācija, kas izveidota saskaņā ar direktīvas noteikumiem, kurā apvienotas Eiropas Kopienas dalībvalstu izvirzītas iestādes Eiropas tehnisko apstiprinājumu (ETA) piešķiršanai, kā noteikts tās darbības jomā.1. Vispārīgi noteikumi1.1. EOTA sekretariāta rīcībā ir atjaunotais izsniegto ETA saraksts. Sarakstu publicē vismaz reizi gadā.1.2. EOTA Tehniskā padome ir atbildīga par tādu komiteju izveidi, kuras ir nepieciešamas, lai organizētu un saskaņotu ETA izsniegšanu.1.3. Apstiprinātājas iestādes publicē to izsniegtos ETA attiecīgajā oficiālajā valodā(-s).1.4. Grūtības, kas rodas saistībā ar direktīvu un kuras nevar atrisināt EOTA Izpildu komiteja, nosūta risināšanai Eiropas Kopienu Komisijai (turpmāk tekstā "EK Komisija").2. Noteikumi, kas regulē ETA pieteikumu2.1. Pieteikumu Eiropas tehniskajam apstiprinājumam var iesniegt ražotājs vai Kopienas noteikts pārstāvis, turpmāk tekstā "pieteikuma iesniedzējs". Pārstāvim ir jābūt ražotāja īpaši pilnvarotam, lai tas varētu rīkoties tā vārdā.2.2. Pieteikums jāiesniedz jebkurā no EOTA iestādēm, kas ir atbildīgas par attiecīgo jomu; tomēr ir aizliegts nosūtīt pieteikumu par vienu celtniecības ražojumu vairākām iestādēm.2.3. Ar apstiprinātājai iestādei nosūtīto pieteikumu, saskaņā ar šo noteikumu, pieteikuma iesniedzējs pilnvaro apstiprinātāju iestādi informēt EK Komisiju, pārējās EOTA iestādes un EOTA sekretariātu par pieteikuma saturu.2.4. Pirms pieteikuma iesniegšanas, pieteikuma iesniedzējs, iesniedzis apstiprinātājas iestādes prasīto informāciju, pēc pieprasījuma saņem informāciju:- par apstiprināšanas procedūru,- par paredzamo laika grafiku, kas nepieciešams apstiprinātājai iestādei, lai pabeigtu attiecīgā ražojuma apstiprināšanas procedūru,- par izmaksu tāmi apstiprināšanas procedūras veikšanai un maksājuma kārtībai.Gadījumā, ja attiecīgā joma vēl nav apstiprināta kā piemērota ETA, vai gadījumā, ja ražojums būtiski atšķiras no saskaņotajiem standartiem vai atzītajiem valsts standartiem, iepriekšminēto informāciju pieteikuma iesniedzējam sniedz tikai pēc tam, kad saskaņā ar 3.2. punktā aprakstīto procedūru ir pieņemts lēmums par iespēju izsniegt ETA.Pieteikuma iesniedzēju par lēmumu informē.2.5. Pieteikums jāiesniedz standarta formātā (skatīt 1. papildinājumu) tās dalībvalsts valodā, kuras teritorijā atrodas apstiprinātāja iestāde, izņemot gadījumus, kad ar apstiprinātāju iestādi ir panākta cita vienošanās.2.6. Pieteikumam pievieno celtniecības ražojuma aprakstu, specifikācijas, rasējumus un pārbaudes ziņojumus, kuros sīki paskaidrots pieteikuma priekšmets un tā paredzamā izmantošana.2.7. Pieteikumā norāda visas ražošanas vietas. Pieteikuma iesniedzējam jānodrošina, ka šīs vietas darba laikā var apmeklēt apstiprinātāja iestāde vai tās pārstāvis, lai izsniegtu ETA.2.8. Apstiprinātājai iestādei divu mēnešu laikā ir jāapstiprina pieteikuma saņemšana un jāapliecina, ka tā uzsāks procedūras (standarta formātu skatīt 2. papildinājumā).Ja pieteikums nav pieņemts, pieteikuma iestādei ir jāmin iemesli. Pieteikuma iesniedzējs var iesniegt pieteikumu citā apstiprinātājā iestādē.2.9. Apstiprinātājai iestādei ir jāinformē pieteikuma iesniedzējs par to, kādi dokumenti, pārbaužu rezultāti, aprēķini u.c. ir jāiesniedz, lai ļautu apstiprinātājai iestādei izvērtēt ražojuma derīgumu paredzētajai izmantošanai.Pieteikuma iesniedzēja pienākums ir nodrošināt apstiprinātāju iestādi ar nepieciešamajiem dokumentiem un atbalstīt apstiprinātāju iestādi tās izvērtēšanas uzdevumā izpildē.2.10. EOTA iestādes veic nepieciešamos pasākumus, lai nodrošinātu visas tās kritiskās informācijas konfidencialitāti, kāda tiek atklāta šo iestāžu darbības rezultātā.2.11. Pieteikuma iesniedzējam juridiski saistošā veidā ir jāpaziņo, ka tas segs visus izdevumus, kādi rastos, veicot apstiprināšanas procedūru un apkopojot apliecinošos dokumentus, saskaņā ar valsts noteikumiem.2.12. Ja pieteikuma iesniedzējs neizpilda savus pienākumus, kā noteikts šajā dokumentā, apstiprinātāja iestāde pēc pamatota laikposma var dzēst pieteikumu.3. Noteikumi, kas regulē ETA piešķiršanu3.0. ETA attiecas tikai uz tiem ražojuma aspektiem, kas ir saistīti ar būtiskajām prasībām, kuras noteiktas Direktīvas 89/106/EEK (CPD) I pielikumā un skaidrojošajos dokumentos, saskaņā ar Direktīvas 89/106/EEK (CPD) 3.3. pantu. Tikai šie aspekti attiecas uz CE marķējumu.Ja vērā ņem citus aspektus, attiecīgais izvērtējums ir skaidri jānodala no tiem, kas attiecas uz būtiskajām prasībām, pēc EOTA dalībnieku vienošanās. Šāda izvērtēšana ir brīvprātīga.ETA formātam ir jāatbilst "vispārējam formātam", kuru saskaņojusi EK Komisija.3.1. ETA piešķiršana, pamatojoties uz ETA pamatnostādni (saskaņā ar direktīvas 9.1. pantu)3.1.1. ETA saturam un formātam ir jāatbilst attiecīgajai ETA pamatnostādnei.3.1.2. Apstiprinātāja iestāde, kas izsniedz ETA, nosūta to:- visām pārējām EOTA iestādēm,- Ģenerālsekretariātam, kas kopiju nosūta EK Komisijai.3.1.3. Pārejas laikā, ko EOTA noteikusi individuāli katrai ETA pamatnostādnei, lai nodrošinātu salīdzināmību ar apstiprināšanas iestāžu izsniegtajiem ETA, ETA projektu kopā ar pavaddokumentiem (pārbaudes rezultātiem) iesniedz iepriekšējai apspriedei ar attiecīgajām EOTA iestādēm [2]un Ģenerālsekretariātu, lūdzot to komentārus divu mēnešu laikā.3.1.4. Ja EK Komisija saskaņā ar Direktīvas 89/106/EEK (CPD) 5.1. pantu un pēc apspriedes ar pastāvīgo komiteju ir konstatējusi attiecīgā ETA trūkumus ETA pamatnostādnes trūkumu dēļ, apstiprinātājas iestādes vairs neizsniedz ETA, pamatojoties uz iepriekšminēto ETA pamatnostādni.3.2. ETA piešķiršana, nevadoties pēc ETA pamatnostādnes (saskaņā ar direktīvas 9.2. pantu)3.2.1. ETA saturam un formātam ir jāatbilst "vispārējam formātam", kuru saskaņojusi EK Komisija.3.2.2. Apstiprinātāja iestāde, saņemot pieprasījumu saskaņā ar 2.4. punktu vai saņemot pieteikumu tāda ETA piešķiršanai, kas pirmo reizi ieviests attiecīgās preču grupas ražojumam, vispirms apspriežas ar Tehnisko padomi, lai principā saskaņotu ETA piešķiršanu šim ražojumam un lai vienotos par ieteiktās atbilstības apliecināšanas procedūras principu.Ja Tehniskā padome vienojas par pieteikumiem saskaņā ar Direktīvas 89/106/EEK 8.2.a pantu, EK Komisijas pieprasīto atbilstošo informāciju ar EOTA priekšsēdētāja apstiprinājumu nosūta EK Komisijai, lai iegūtu pilnvarojumu ETA izsniegšanai. Ja Tehniskā padome nevar vienoties, jautājumu pārsūta Izpildu komitejai, kura pieņem lēmumu par to, vai tas iesniedzams EK Komisijai.Attiecībā uz pieteikumiem ETA piešķiršanai, saskaņā ar direktīvas 8.2.b pantu, EK Komisija, pamatojoties uz EOTA novērtējumu un atbilstīgu informāciju, apstiprina, vai tās preču grupas ražojums, uz ko attiecas saskaņotie standarti vai atzīti valstu standarti, no tiem būtiski atšķiras, un, sekojoši, vai var piešķirt Eiropas tehnisko apstiprinājumu.3.2.3. Ja saskaņā ar 3.2.2. punktu tiek panākta vienošanās, apstiprinātāja iestāde, kurai adresēts pieteikums vispirms apspriežas ar citām attiecīgajām EOTA iestādēm, izskaidrojot veidu, kādā paredzēts pieteikumu virzīt, ietverot pārbaudes programmu, izpildes prasības un veidu, kādā paredzēts veikt atbilstības apliecināšanu.Apstiprinātāja iestāde ņem vērā citu EOTA iestāžu izteiktās piezīmes.3.2.4. Ja ETA pieteikums attiecas uz tādas preču grupas ražojumu, kam 3.2.3. punktā noteiktā procedūra jau ir izveidota, ETA izsniegšanai ir jābūt pamatotai uz šo izveidoto procedūru.3.2.5. Pirms ETA piešķiršanas, apstiprinātāja iestāde nosūta ETA projektu kopā ar pieteikuma iesniedzēja sagatavotajiem pamatojumiem atbilstīgajām EOTA iestādēm un Ģenerālsekretariātam, lūdzot sniegt viedokli divu mēnešu laikā.ETA izsniedz apstiprinātāja iestāde, kad visas atbilstīgās EOTA iestādes ir sniegušas rakstisku atļauju, ņemot vērā direktīvas II pielikuma 2. punkta 3. teikumu.ETA aprite notiek saskaņā ar 3.1.2. punktu.Ja rodas neatrisināmi iebildumi, jautājumu izskata Tehniskā padome.Ja Tehniskā padome vienojas, apstiprinātāja iestāde izsniedz ETA.Ja nevar panākt vienošanos, jautājumu izskata Izpildu komiteja, pieņemot lēmumu par tālāku rīcību.Ja Izpildu komiteja nevar panākt vienošanos, jautājumu lūdz izskatīt Celtniecības pastāvīgajai komisijai (direktīva, 9.2. pants), sākumā vēršoties pie EK Komisijas.4. ETA atsaukšana4.1. Apstiprinātāja iestāde atsauc ETA, ja EK Komisija informē dalībvalstis saskaņā ar direktīvas 5. panta 1. punktu4.2. Apstiprinātājai iestādei par atsaukšanu jāinformē citas EOTA iestādes un Ģenerālsekretariāts. Ģenerālsekretariāts informē EK Komisiju.5. ETA grozīšana5.1. Uz ETA grozīšanu attiecas jaunu pieteikumu iesniegšanas procedūra. Pieteikumu adresē tai apstiprinātājai iestādei, kas izdevusi apstiprinājumu, kuru groza.5.2. Attiecīgi jāpiemēro 3.1. un 3.2. panta noteikumi: apstiprināšanas procedūra attiecas tikai uz tām pozīcijām, kuras tieši skar grozījumi.5.3. Izsniedz jaunu ETA, kas aizstāj iepriekšējo ETA.6. Derīguma termiņa pagarināšana6.1. Saskaņā ar direktīvas 8. panta 4. punktu, ETA derīguma termiņu var pagarināt vēl par pieciem gadiem (parasti) ar noteikumu, ka EK Komisija nav informējusi attiecīgās apstiprinātājas iestādes un/vai EOTA par to, ka noteikumi, ar kādiem sākotnējais ETA ir izsniegts, ir mainījušies. Pieteikumus iesniedz rakstiski, un tie apstiprinātājai iestādei jāsaņem vismaz sešus mēnešus pirms derīguma termiņa beigu datuma.Ciktāl tas attiecas uz procedūru, attiecīgi piemēro 3.1. un 3.2. punktu noteikumus.6.2. Pagarinājuma pieteikumam jāpievieno attiecīgie tehniskie dokumenti, kas pieprasīti ETA pamatnostādnēs ETA pagarinājumam. Ja šādu ETA pamatnostādņu nav, apstiprinātāja iestāde pēc apspriešanās ar EOTA iestādēm, informē pieteikuma iesniedzēju par to, kādi tehniskie dokumenti ir jāiesniedz.6.3. Šāda pagarināšana ir tās iestādes pienākums, kas ETA izsniedz, un tiem jābūt tikpat pilnīgiem kā sākotnējā izvērtēšana.[1] OV L 40, 11.2.1989., 12. lpp.[2] Attiecīgās EOTA iestādes - dalībvalstu izvirzītās iestādes, kas apkalpo attiecīgo zonu.--------------------------------------------------1. papildinājumsPADOMES DIREKTĪVAS 89/106/EEK III NODAĻĀ MINĒTĀS EIROPAS TEHNISKĀS APSTIPRINĀŠANAS PIETEIKUMS+++++ TIFF ++++++++++ TIFF +++++--------------------------------------------------2. papildinājums(Norādītās apstiprinātājas iestādes nosaukums un adrese)PIETEIKUMA PADOMES DIREKTĪVĀ 89/106/EEK MINĒTĀ EIROPAS TEHNISKĀ APSTIPRINĀJUMA PIEŠĶIRŠANAI SAŅEMŠANAS APSTIPRINĀJUMS+++++ TIFF +++++--------------------------------------------------


title: Padomes Lēmums 2013/497/KĀDP ( 2013. gada 10. oktobris ), ar kuru groza Lēmumu 2010/413/KĀDP, ar ko paredz ierobežojošus pasākumus pret Irānu

text:
               12.10.2013

               LV

               Eiropas Savienības Oficiālais Vēstnesis

               L 272/46

         PADOMES LĒMUMS 2013/497/KĀDP
   (2013. gada 10. oktobris),
   ar kuru groza Lēmumu 2010/413/KĀDP, ar ko paredz ierobežojošus pasākumus pret Irānu
   EIROPAS SAVIENĪBAS PADOME,
   ņemot vērā Līgumu par Eiropas Savienību un jo īpaši tā 29. pantu,
   tā kā:

               (1)

               Padome 2010. gada 26. jūlijā pieņēma Lēmumu 2010/413/KĀDP (1).

               (2)

               Būtu jāpielāgo norādīšanas kritēriji saistībā ar iebraukšanas ierobežojumiem Savienībā un līdzekļu iesaldēšanu, kas attiecas uz personām un vienībām, kuras palīdzējušas norādītajām personām vai vienībām izvairīties vai pārkāpt attiecīgās Apvienoto Nāciju Organizācijas Drošības padomes rezolūcijas vai Lēmumu 2010/413/KĀDP, lai ietvertu personas un vienības, kuras pašas izvairījušās no minētajiem noteikumiem vai pārkāpušas tos.

               (3)

               Tāpēc būtu attiecīgi jāgroza Lēmums 2010/413/KĀDP,

         IR PIEŅĒMUSI ŠO LĒMUMU.
   1. pants
   Lēmumu 2010/413/KĀDP groza šādi:

               1)

               lēmuma 19. panta 1. punkta b) apakšpunktu aizstāj ar šādu:

                           "b)

                           citas I pielikumā neiekļautas personas, kuras ir iesaistītas vai tieši saistītas ar Irānas aizdomīgu kodoldarbību izplatīšanu, vai sniedz atbalstu Irānas aizdomīgu kodoldarbību izplatīšanā vai kodolieroču piegādes sistēmu izstrādē, tostarp iesaistītas aizliegtu priekšmetu, preču, iekārtu, materiālu un tehnoloģiju iepirkšanā, vai personas, kuras darbojas to vārdā vai pēc to norādījumiem, vai personas, kuras ir izvairījušās vai pārkāpušas, vai palīdzējušas norādītajām personām vai vienībām izvairīties vai pārkāpt ANO DPR 1737 (2006), ANO DPR 1747 (2007), ANO DPR 1803 (2008) un ANO DPR 1929 (2010) noteikumus vai šā lēmuma noteikumus, kā arī citas IRGC amatpersonas un personas, kuras darbojas IRGC vai IRISL vārdā, un personas, kas sniedz apdrošināšanas vai citus būtiskus pakalpojumus IRGC vai IRISL, vai vienībām, kas ir to īpašumā vai kontrolē, vai darbojas to vārdā, kā uzskaitīts sarakstā II pielikumā.";

               2)

               lēmuma 20. panta 1. punkta b) apakšpunktu aizstāj ar šādu:

                           "b)

                           citas I pielikumā neiekļautas personas un vienības, kuras ir iesaistītas vai tieši saistītas ar Irānas aizdomīgu kodoldarbību izplatīšanu, vai sniedz atbalstu Irānas aizdomīgu kodoldarbību izplatīšanā vai kodolieroču piegādes sistēmu izstrādē, tostarp iesaistītas aizliegtu priekšmetu, preču, iekārtu, materiālu un tehnoloģiju iepirkšanā, vai personas vai vienības, kuras darbojas to vārdā vai pēc to norādījumiem, vai vienības, kas ir to īpašumā vai kontrolē, tostarp nelikumīgi, vai personas, kuras ir izvairījušās vai pārkāpušas, vai palīdzējušas norādītajām personām vai vienībām izvairīties vai pārkāpt ANO DPR 1737 (2006), ANO DPR 1747 (2007), ANO DPR 1803 (2008) un ANO DPR 1929 (2010) noteikumus vai šā lēmuma noteikumus, kā arī citas IRGC un IRISL amatpersonas un vienības, kuras ir to īpašumā vai kontrolē, vai personas un vienības, kas darbojas to vārdā, vai personas un vienības, kas sniedz apdrošināšanas vai citus būtiskus pakalpojumus IRGC vai IRISL, vai vienībām, kas ir to īpašumā vai kontrolē, vai darbojas to vārdā, kā uzskaitīts II pielikumā.".

         2. pants
   Šis lēmums stājas spēkā dienā, kad to publicē Eiropas Savienības Oficiālajā Vēstnesī.

      Luksemburgā, 2013. gada 10. oktobrī

            Padomes vārdā –

            priekšsēdētājs

         R. SINKEVIČIUS

      (1)  Padomes Lēmums 2010/413/KĀDP (2010. gada 26. jūlijs), ar ko paredz ierobežojošus pasākumus pret Irānu un atceļ Kopējo nostāju 2007/140/KĀDP (OV L 195, 27.7.2010., 39. lpp.).


title: 2011/578/ES: Eiropas Parlamenta Lēmums ( 2011. gada 10. maijs ) par Eiropas Vides aģentūras 2009. finanšu gada budžeta izpildes apstiprināšanu

text:
               27.9.2011

               LV

               Eiropas Savienības Oficiālais Vēstnesis

               L 250/155

         EIROPAS PARLAMENTA LĒMUMS
   (2011. gada 10. maijs)
   par Eiropas Vides aģentūras 2009. finanšu gada budžeta izpildes apstiprināšanu
   (2011/578/ES)
   EIROPAS PARLAMENTS,
   ņemot vērā Eiropas Vides aģentūras 2009. finanšu gada galīgos pārskatus,
   ņemot vērā Revīzijas palātas ziņojumu par Eiropas Vides aģentūras 2009. finanšu gada pārskatiem, ar Aģentūras atbildēm (1),
   ņemot vērā Padomes 2011. gada 15. februāra ieteikumu (05892/2011 – C7-0052/2011),
   ņemot vērā EK līguma 276. pantu un Līguma par Eiropas Savienības darbību 319. pantu,
   ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (2), un jo īpaši tās 185. pantu,
   ņemot vērā Padomes 1990. gada 7. maija Regulu (EEK) Nr. 1210/90, ar ko izveido Eiropas Vides aģentūru un Eiropas Vides informācijas un novērojumu tīklu (3), un jo īpaši tās 13. pantu,
   ņemot vērā Padomes 2009. gada 23. aprīļa Regulu (EK) Nr. 401/2009 par Eiropas Vides aģentūru un Eiropas Vides informācijas un novērojumu tīklu (4), un jo īpaši tās 13. pantu,
   ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (5), un jo īpaši tās 94. pantu,
   ņemot vērā Reglamenta 77. pantu un VI pielikumu,
   ņemot vērā Budžeta kontroles komitejas ziņojumu un Vides, sabiedrības veselības un pārtikas nekaitīguma komitejas atzinumu (A7-0122/2011),

               1.

               sniedz Eiropas Vides aģentūras izpilddirektorei apstiprinājumu par aģentūras 2009. finanšu gada budžeta izpildi;

               2.

               izklāsta savus konstatējumus turpmāk tekstā iekļautajā rezolūcijā;

               3.

               uzdod priekšsēdētājam šo lēmumu un rezolūciju, kas ir tā neatņemama daļa, nosūtīt Eiropas Vides aģentūras izpilddirektorei, Padomei, Komisijai un Revīzijas palātai, kā arī nodrošināt to publicēšanu Eiropas Savienības Oficiālajā Vēstnesī (L sērijā).

            Priekšsēdētājs

         Jerzy BUZEK

            Ģenerālsekretārs

         Klaus WELLE

      (1)  OV C 338, 14.12.2010., 58. lpp.

      (2)  OV L 248, 16.9.2002., 1. lpp.

      (3)  OV L 120, 11.5.1990., 1. lpp.

      (4)  OV L 126, 21.5.2009., 13. lpp.

      (5)  OV L 357, 31.12.2002., 72. lpp.
    ---documentbreak---

               27.9.2011

               LV

               Eiropas Savienības Oficiālais Vēstnesis

               L 250/157

         EIROPAS PARLAMENTA REZOLŪCIJA
   (2011. gada 10. maijs),
   ar konstatējumiem, kas ir neatņemama daļa no Lēmuma par Eiropas Vides aģentūras 2009. finanšu gada budžeta izpildes apstiprināšanu
   EIROPAS PARLAMENTS,
   ņemot vērā Eiropas Vides aģentūras 2009. finanšu gada galīgos pārskatus,
   ņemot vērā Revīzijas palātas ziņojumu par Eiropas Vides aģentūras 2009. finanšu gada pārskatiem, ar Aģentūras atbildēm (1),
   ņemot vērā Padomes 2011. gada 15. februāra ieteikumu (05892/2011 – C7-0052/2011),
   ņemot vērā EK līguma 276. pantu un Līguma par Eiropas Savienības darbību 319. pantu,
   ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (2), un jo īpaši tās 185. pantu,
   ņemot vērā Padomes 1990. gada 7. maija Regulu (EEK) Nr. 1210/90, ar ko izveido Eiropas Vides aģentūru un Eiropas Vides informācijas un novērojumu tīklu (3), un jo īpaši tās 13. pantu,
   ņemot vērā Padomes 2009. gada 23. aprīļa Regulu (EK) Nr. 401/2009 par Eiropas Vides aģentūru un Eiropas Vides informācijas un novērojumu tīklu (4), un jo īpaši tās 13. pantu,
   ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (5), un jo īpaši tās 94. pantu,
   ņemot vērā Reglamenta 77. pantu un VI pielikumu,
   ņemot vērā Budžeta kontroles komitejas ziņojumu un Vides, sabiedrības veselības un pārtikas nekaitīguma komitejas atzinumu (A7-0122/2011),

               A.

               tā kā Revīzijas palāta ir norādījusi – tā ir guvusi pamatotu pārliecību par to, ka gada pārskati par 2009. finanšu gadu ir ticami un ka pakārtotie darījumi ir likumīgi un pareizi;

               B.

               tā kā 2010. gada 5. maijā Parlaments sniedza Eiropas Vides aģentūras izpilddirektorei apstiprinājumu par aģentūras 2008. finanšu gada budžeta izpildi (6) un lēmumam par budžeta izpildes apstiprināšanu pievienotajā rezolūcijā cita starpā:

                           —

                           aicināja Aģentūru arī turpmāk regulāri (t.i., reizi piecos gados) veikt neatkarīgu ārēju novērtējumu, pamatojoties uz izveides Regulu (EEK) Nr. 1210/90 un valdes pieņemtajām darba programmām,

                           —

                           norādīja uz Revīzijas palātas konstatējumu, ka saistībā ar Aģentūras nomāto telpu pārveidošanas darbu līgumu būtu bijis jāorganizē konkurss, nevis vienkārši jāsamaksā par pakalpojumu sniegšanu uzņēmumam, kuru izvēlējās ēkas īpašnieki,

                           —

                           atzina, ka Aģentūra ir īstenojusi deviņus no 27 ieteikumiem, kurus kopš 2006. gada ir sniedzis Iekšējās revīzijas dienests (IRD);

               C.

               tā kā Aģentūras 2009. gada budžets bija EUR 39 900 000, t. i., par 7,1 % lielāks nekā 2008. finanšu gadā,

               1.

               norāda, ka 2009. gadā Aģentūras rīcībā bija finanšu līdzekļi EUR 39 900 000 apmērā, no kuriem EUR 34 560 000 bija Savienības subsīdija;

               2.

               norāda, ka palielinājums EUR 2 800 000 apmērā salīdzinājumā ar Aģentūras 2008. gada budžetu bija paredzēts, lai attīstītu četras svarīgas jomas, proti, pielāgošanos klimata pārmaiņām, ekosistēmu novērtējumu, patēriņa un ražošanas ilgtspējību un katastrofu novēršanu un pārvaldību, kā tas ir noteikts daudzgadu stratēģijā 2009.–2013. gadam;

      Darbības rādītāji

               3.

               atzinīgi vērtē Aģentūras iniciatīvu turpināt regulāri (t.i., reizi piecos gados) veikt neatkarīgu ārēju novērtējumu, pamatojoties uz izveides regulu (EEK) Nr. 1210/90 un valdes pieņemtajām darba programmām; īpaši norāda, ka nākamais novērtējums notiks 2012.–2013. gadā;

               4.

               vēlreiz aicina Aģentūru tabulā, kas pievienojama nākamajam Revīzijas palātas ziņojumam, salīdzināt veikumu tajā finanšu gadā, attiecībā uz kuru ir jāapstiprina budžeta izpilde, ar veikumu iepriekšējā finanšu gadā, lai budžeta izpildes apstiprinātājiestāde varētu labāk novērtēt Aģentūras darbību no gada gadā;

               5.

               aicina Aģentūru pirmām kārtām pievērsties šīm četrām jomām un aktīvāk veicināt to turpmāko attīstību;

               6.

               īpaši atzinīgi vērtē Aģentūru kā uzticamu neatkarīgas un pārbaudītas informācijas par vidi sniedzēju visām Savienības iestādēm, dalībvalstīm un politikas veidošanas struktūrām;

               7.

               atkārtoti mudina Aģentūru turpināt centienus pilnveidot komunikācijas metodes, lai panāktu, ka tās konstatējumi tiktu vairāk atspoguļoti plašsaziņas līdzekļos, un tādējādi veicinātu publiskās debates par svarīgiem vides jautājumiem, piemēram, klimata pārmaiņām, bioloģisko daudzveidību un dabas resursu pārvaldību; uzskata, ka, īstenojot šādus pasākumus, var tikt veicināta darba metožu pārredzamība un lielāka sabiedrības interese par Aģentūras darbu;

               8.

               prasa Revīzijas palātai veikt Aģentūras darbības rezultātu revīzijas;

      Budžeta procedūras

               9.

               mudina Aģentūru uzlabot saikni starp savu budžetu un gada darba programmu; pieņem zināšanai, ka Revīzijas palāta ziņojumā piemin nepietiekami stingras budžeta izstrādes procedūras, kuru dēļ bija jāpārvieto līdzekļi lielākajā daļā budžeta pozīciju (8 % apmērā no Aģentūras budžeta); īpaši norāda, ka daži pārvietojumi izraisīja līdzekļu apjoma secīgu palielināšanos vai samazināšanos vienās un tajās pašās budžeta pozīcijās, savukārt citas apropriācijas gada laikā netika izmantotas un tika pārvietotas uz citām pozīcijām;

               10.

               pauž bažas par Aģentūras praksi ar pārvietojumu palīdzību palielināt budžeta pozīciju, lai samaksātu (2009. gada 30. decembrī) par Aģentūras telpu īri 2010. gada pirmajā ceturksnī, maksājumus veicot no 2009. gada budžeta; uzsver, ka šāda prakse ir pretrunā gada pārskata principam un samazina Komisijai atmaksājamo summu;

               11.

               aicina Aģentūru līdz gada beigām panākt, ka izpildes departamenti sniedz precīzāku informāciju par uzkrāto darbības izdevumu aplēsēm;

      Cilvēkresursi

               12.

               aicina Aģentūru novērst darbā pieņemšanas procesā pamanītās nepilnības, kuru dēļ var tikt mazināta šo procedūru pārredzamība; īpaši norāda, ka Revīzijas palāta ir darījusi zināmus šādus trūkumus: konkursu sludinājumos par darbinieku atlasi nebija minēts maksimālais rezerves sarakstā iekļaujamo personu skaits, rakstveida testā un pārrunās izmantojamie jautājumi netika izstrādāti pirms pieteikumu izskatīšanas, atlases komiteju locekļu lēmumi netika pietiekami labi protokolēti, uzaicinājuma uz pārrunām vai iekļaušanas rezerves sarakstā robežvērtības netika noteiktas iepriekš un protokols bija nepilnīgs;

               13.

               norāda, ka 2009. gadā bija vajadzīgas 10 papildu amata vietas, lai stiprinātu veiktspēju ekosistēmu novērtējuma, patēriņa un ražošanas ilgtspējības un kopējas vides informācijas sistēmas izveides jomā, kā arī lai radītu priekšnoteikumus jaunu uzdevumu risināšanai tādās jomās kā pielāgošanās klimata pārmaiņām un katastrofu novēršana un pārvaldība; šajā sakarībā aicina arī turpmāk uzlabot darbā pieņemšanas procedūras pārredzamību, kā to ir norādījusi Revīzijas palāta;

      Iekšējā revīzija

               14.

               atzīst, ka Aģentūra joprojām nav īstenojusi Iekšējās revīzijas dienesta (IRD) trīs ieteikumus, kas ir formulēti, uzraugot iepriekšējās revīzijās izteikto ieteikumu īstenošanu; īpaši norāda, ka tie galvenokārt attiecas uz sensitīvām amata vietām, pārbaudēm uz vietas vai subsīdiju pārbaudēm un finanšu plūsmām un tiek uzskatīti par “ļoti svarīgiem”;

               15.

               atzinīgi vērtē to, ka Aģentūra savā gada darbības pārskatā iekļāva IRD vispārējo Aģentūras novērtējumu; uzskata to par paraugpraksi, kas ir jāīsteno arī citām aģentūrām;

               16.

               saistībā ar lēmumam par budžeta izpildes apstiprināšanu pievienotajiem citiem horizontāla rakstura konstatējumiem norāda uz 2011. gada 10. maija rezolūciju (7) par aģentūru darbību, finanšu pārvaldību un kontroli.

      (1)  OV C 338, 14.12.2010., 58. lpp.

      (2)  OV L 248, 16.9.2002., 1. lpp.

      (3)  OV L 120, 11.5.1990., 1. lpp.

      (4)  OV L 126, 21.5.2009., 13. lpp.

      (5)  OV L 357, 31.12.2002., 72. lpp.

      (6)  OV L 252, 25.9.2010., 151. lpp.

      (7)  Pieņemtie teksti, P7_TA(2011)0163 (skatīt šā Oficiālā Vēstneša 269. lappusi).